
Făt-Frumos Ursu 


DEMULT, DEMULT, s-a născut la casa 
unui om, ceea ce nu se mai văzuse de 
când lumea, un fecior, care în unele 
privinţe aducea mai mult a urs decât a 
om. Părinţii lui i-au dat numele de lon, 
iar oamenii i-au zis unii lon Ursu, iar alţii, 
pentru că avea un cap minunat de 
frumos şi o faţă frumoasă ca luceafărul, 
i-au zis Făt-Frumos Ursu şi aşa i-a rămas 
numele toată viaţa. 

Şi acest Făt-Frumos era o mare 
minune, căci mereu  nesătul ca 
flămânzilă, mânca mereu câte două 
cuptoare de pâine pe zi şi tot nu se 
sătura. 

Tatăl său nu era un om chiar sărac, 
dar cu pofta de mâncare a lui Făt- 
Frumos Ursu nu erau multe speranţe că 
va putea rezista până la urmă şi că nu va 
ajunge, în sfârşit, la sapă de lemn. 

Văzând că el n-o s-o scoată la 

capăt cu acest 


mâncăcios, se gândi să-l dea de la casa 
lui, să-l vâre la stăpân şi să-i facă, cum s- 
ar zice, un pic de bine cuiva. 

Dar cine să-l ia? Că de-ar fi muncit 
numai pentru mâncare şi tot nu l-ar fi 
primit nimeni, da încă să-i mai dea şi 
simbrie. 

Se gândi el, se gândi mult, până ce 
într-o bună zi îi zise lui Ion: 

- Fiule, vezi, să nu-ţi fie de deochi, eşti 
sănătos, 
eşti mai voinic decât un urs şi ai, slavă 


domnului, (0) 
poftă de mâncare zdravănă, numai că 
asta nu poate 
ţine până la sfârşitul lumii. Noi, după cum 
ştii, nu 
mai avem bani, ne suflă vântul în pungă. 
Comori de 
asemenea nu avem. Tot ce se mai 
găseşte pe lângă 
casa noastră se topeşte ca gheaţa, în 
fiecare zi. 
Gândeşte-te şi tu să te apuci de vreun 
lucru, de vreo 
treabă, că doar eşti cogeamite flăcău 
frumos, voinic, 


bun şi plin de duh. 

De unde şi până unde, se gândi lon 
Ursu, îi venise aşa deodată lui tată-său în 
cap, să-l laude. Dar, pentru că era în 
adevăr un băiat bun şi cu o inimă 
dreaptă, fără  ascunzişuri viclene, îi 


răspunse: 
- Tată, e adevărat. Ce, eu nu văd? 
Bogat nu eşti 


şi cred că n-ai fost niciodată. Am să fac 
cum ai zis. 

- De, fiule, cândva am avut şi eu o 


stare mult 
mai bună ca astăzi. Acum am numai ce 
mi-a mai 
rămas, ce mi-au mai lăsat nişte căpcăuni, 
care mi-au 


luat-o, când au trecut odată pe aici. 

Asta era o minciună, pe care bunul 
părinte al lui Făt-Frumos i-o spunea 
acestuia, ca să-l facă să se ducă de capul 
lui, după ce i se furase avutul şi, cu 
ocazia asta, poate că nu s-o mai întoarce 
şi o rămâne pe acolo. 

Atât i-a trebuit lui Ilon Ursu. Făţarnicul 
părinte, cu minciuna lui, lovise bine la 
ţintă. 

- Spune, întrebă el pe tatăl său, ce 
erau, cine erau 
acei căpcăunii 

Şi tatăl său îi spuse că erau nişte 
oameni sălbatici, nişte nelegiuiţi, care, el 
nici nu era născut pe atunci, călcaseră 
locurile acestea, tăiară, vătămară şi 
băgară lumea în sperieţi, jefuind-o de tot 
ce aveau. 

Auzind asemenea lucruri, lon Ursu, 
căruia îi venise muştarul la nas, sări în 
sus turbat de furie. 

- Tată, zise el, vreau să-i caut pe aceşti 


căpcăuni 

şi să-mi măsor puterile cu ei. Mai întâi 
însă, să-mi 
cauţi un drug de fier gros cam cât braţul 
şi să-mi dai 
cincizeci de catâri voinici, pe care sa 
încarc averile 


ce am de gând să le aduc. 


Tată-său atât aştepta. Cât ai fuma o 
lulea bună, îi şi aduse cincizeci de catâri şi 
o rangă de fier aşa cum a cerut el, pe 
care luând-o în mână, lon Ursu o îndoi şi o 
rupse ca pe o nimica. Atunci, tată-său îi 
aduse un drug gros cam cât pulpa 
piciorului. Dar şi pe acesta, Făt-Frumos 
Ursu îl frânse în două, ca pe o surcică. 
Alergând încoace şi încolo, căutând şi 
întrebând pe unul şi pe altul, în sfârşit, 
tatăl, care nu ştia ce să mai facă, găsi şi-i 
aduse un alt drug, lung şi gros, aşa cam 
ca o tânjală, pe care lon Ursu nu-l mai 
putu rupe. 

Luându-şi apoi rămas-bun de la tatăl 
său, căruia îi râdeau ochii de bucurie că 
scapă în sfârşit de o povară, încalecă pe 
cel mai voinic catâr şi, cu groaznica lui 
armă pe umăr, plecă în lume, urmat de 
caravana de catâri, să caute pe căpcăuni. 
în drumul lui, se abătu şi zăbovi puţin la 
un fierar, pe care îl cunoştea şi care îi 
auzise încă de departe tălăngile catărilor 
ca un vuiet, ca un fel de freamăt de 
pădure când o bate furtuna. 

- încotro, loane? îl întrebă fierarul. 

- Merg să-i găsesc şi să pun mâna pe 
căpcăunii care l-au prădat pe tatăl meu. 

- într-un ceas bun, loane! Treaba însă îi 
cam grea. Uite, dacă poţi să ridici fierul 
ăsta, să ştii că aisă 

reuşeşti în ceea ce ţi-ai pus în minte. 

Şi fierarul îi arătă o grindă groasă de 
fier, care stătea de câţiva ani în curtea 
lui şi pe care zadarnic încercaseră atâţia 
să o mişte măcar din loc. 

lon Ursu se aplecă şi o ridică numai 
cu o mână, ca pe un beţişor. O aduse 
apoi în fierăria omului şi cu amândouă 
mâinile o rupse bucată cu bucată, ca s-o 
poată lucra meşterul. 

Fierarul holbase ochii cât pumnul. 
Nu-i venea să creadă ceea ce vedea. Era 
oare posibil aşa ceva? Nu cumva era 
vreo vrăjitorie la mijloc? Se clătina pe 
picioare ca un om beat. Un asemenea 
ajutor la lucru i-ar fi trebuit lui. Vru să-l 
oprească la el. lon Ursu însă avea alte 
scopuri. 

După ce plecă de acolo, ajunse la o 

bătrână. 

- încotro, loane? îl întrebă bătrâna. 

- Departe, bunico, departe. La 
căpcăuni. 

- Ce să faci acolo? 

- Vreau să le iau averea ce-au furat-o 
de la tatăl meu. 

-  întoarce-te acasă, fiule. Nu te pune cu 
căpcăunii, că ţi-ai pierde viaţa. Că mulţi 
regi şi împărați, cu oaste câtă frunză şi 
iarbă şi feţi-frumoşi s-au dus la ei şi 
înapoi nu s-au mai întors. Acolo şi-au 
lăsat oasele. ŞI 

dacă n-au putut face ei nimic, cum ai să 
faci tu, singur cum eşti? 

- Om vedea, bunico. 

Şi Ursu îşi urmă calea mai 

departe. . Curând, curând, dădu 

de un brutar. 

- Dacă ai să mănânci şase cuptoare de 


pâine şi ai 
să bei şase buţi de vin, ai să-ţi împlineşti 
dorinţa, îi 


zise brutarul. 

Vorbele brutarului căzură taman bine lui 
Ion Ursu, care chiar nici nu mai mâncase 
nimic de când plecase de-acasă. Şi Făt- 
Frumos Ursu, flămând ca un câine fără 
stăpân, fără a mai aştepta a doua 
îmbiere, începu să hăpăiască pâine după 
pâine şi să dea gâlgâind pe gât vinul, 
butoi după butoi, până la cea din urmă 
picătură. lar brutarul stătea năucit şi se 
uita prostit la treaba ce-o făcea lon Ursu. 

- Halal de mama lui! zicea, după 


fiecare poloboc 
de vin şi fiecare cuptor de pâine pe care le 
dădea gata 
Făt-Frumos. Asta ştiu că e om! E o 
adevărată comoară 


la casa lui tată-său. Să-i trăiască! 

Şi când zise şi ultimul, al şaselea „Să-; 
trăiască!", | auzi pe Ion Ursu strigând la 
el: 

- Hei, brutarule, ce stai? Ce te zgâieşti 
aşa la 
mine? Mai ai grâu, mai ai făină, mai ai 
pâine? Alti 

vin mai ai? Adu-mi degrabă, ce mai stai! 
- Eşti voinic, loane! Du-te în drumul 


tău, că 
numai tu le poţi veni de hac căpcăunilor! 
îi zise 
brutarul, lăsând braţele în jos, ca un om 
învins care 
se predă. 


Şi iar plecă mai departe lon Ursu, 
scotocind lumea în toate cotloanele ei, 
până ce în cele din urmă ajunse la palatul 
căpcăunilor. 

Aceştia, cum îl văzură, şi prinseră a 
sări şi a juca într-un picior, că le vine chiar 
la masă un mezelic aşa de bun, care să le 
deschidă pofta de mâncare. Şi se repeziră 
spre el, să-l bea de viu, nu altceva. 

- înapoi, câinilor, că vă fac bucățele! 
strigă lon 
Ursu.» 

Căpcăunii veneau însă ca vântul, 
înspre el. Dacă văzu aşa, descăleca şi 
începu a le căra cu drugul, de-i culcă pe 
toţi la pământ. Nu scăpă din încăierarea 
asta nici picior de căpcăun. După aceea, 
lon Ursu intră în palatul căpcăunilor, unde 
nu se mai găseau decât bătrâni, femei şi 
copii. De ei nu mai avea teamă, că-i 
lungea pe toţi la pământ numai cu o 
palmă. Luă apoi cheile palatului, deschise 
odăile şi cămările lui şi, încărcând pe cei 
cincizeci de catări toate bogăţiile din el, 
plecă înapoi spre casă. 

Când ajunse acasă şi când îl văzu, 
tatăl său îşi făcu cruce. Nu se aştepta să-l 
maiyadă vreodată. Dând însă ochii cu 
caravana de catâri încărcată de covoare, 
de lăzi cu bani, de saci cu bijuterii şi cu fel 
de fel de alte bogății, îi venea să sară şi 
să joace de bucurie. Şi veneau acum o 
mulţime şi o mulţime să-l vadă pe Făt- 
Frumos Ursu, că acesta tuturor celor ce 
veneau să-l vadă, le dădea câte un pumn 
de galbeni. Şi, din om în om, vestea se 
duse până la împăratul acelui loc. Trimise 
atunci împăratul ca să-l cheme, ca să-l 
poftească la palatul lui. Dar cum lon Ursu 
era puţin cam încăpățânat şi nu prea 
dispus să dea ascultare repede ordinelor 
şi nu numai ordinelor, ci chiar şi 
rugăminţilor şi unui împărat, zise 
trimişilor acestuia: 

- Mergeţi şi spuneţi multe închinăciuni 
stăpânului 
vostru şi că, dacă doreşte să mă vadă, să 
poftească 
aici: casa mea e deschisă şi celor buni, şi 
celor răi. 

Neavând încotro, împăratul se cobori 
din înălţimea tronului său şi veni să stea 
de vorbă cu lon Ursu, la casa acestuia. Din 
vorbă în vorbă, încet, încet se împrieteniră 
repede amândoi. 

- Un asemenea om de seamă ca tine 


se cade a 
veni la domnia mea şi cât voi trăi, să-mi 
fie de ajutor 


în conducerea Împărăției, îi zise împăratul 
lui lon 

Ursu. 

lar acesta, care se lăsa cam greu, 
dacă văzu că împăratul stăruie atât de 
mult, zise şi el la rândul lui: 

- Să vedem ce-o spune şi tatăl meu. 
ŞI cum O 
spune el, aşa o să fac. 

Tatăl său nu zise „nu'. 

Nici nu ajunseră bine la palat, lon Ursu 
şi cu împăratul, că şi veni vestea că 
împăratul Laiu a intrat cu ostile sale în 
împărăție. Şi vorbi lon Ursu către 
împăratul, prietenul său: 

- Nu te speria, împărate! Lasă treaba 
asta pe 
socoteala mea. 

Şi îndată lon Ursu trimise vorbă prin 
olăcari repezi, lui Laiu împăratul, să se 
întoarcă din drum, să se tragă înapoi din 
ţară, că altfel n-o să scape de el chiar de 
s-ar ascunde şi în gaură de şarpe. Dar 
împăratul Laiu râse cu oamenii lui de lon 
Ursu. Atunci, lon Ursu îi trimise încă o dată 
vorbă să renunţe la pianurile sale, că altfel 
va avea de-a face cu el, şi nici cel cu un 
picior n-o să-l poată scoate din mâinile 
lui. 

împăratul Laiu nici nu vru să audă de 
aşa ceva şi continuă a petrece şi a chefui 
fără grijă în ţara în care intrase. 

Văzând asta, lon Ursu îşi ieşi din fire şi 
se supără aşa de rău, că părul pe el 
stătea zburlit ca nişte ţepi de arici. Porni 
ca o vijelie, cu drugul de fier pe umăr, 
fără nici un alt ajutor. Neavând timp de 
pierdut, nu stătu să-l aştepte, a-şi găti 
oastea de luptă, nici pe împăratul lui. Laiu 
împăratul, cînd îl văzu venind singur ca 
să se bată cu el, nu-şi mai putea ţine 
râsul. 

- Un prăpădit ca ăsta să mi se 


împotrivească mie, 
să stea împotriva oştii mele? S-a mai 
auzit aşa ceva 
vreodată? 


Dar îndată îi pieri râsul, când lon Ursu 
se repezi ca o vijelie în oamenii lui şi 
începu a-i culca la pământ, ca iarba sub 
tăişul coasei. Nu trecu nici un ceas şi din 
toată oastea împăratului năvălitor nu mai 
rămăsese nici un om în picioare. 

După aceea, dându-şi cu părerea că 

împăratul lui n-o să mai aibă treabă cu el, 
plecă înapoi spre casă. Drumul la 
întoarcere trecea printr-o pădure. Acolo 
dădu peste un om, care în loc să taie 
lemnele, rupea cu mâinile copacii, din 
picioare. 
- Voinic eşti, măi frate, îi zise lon Ursu. 
- Voinic? Asta îi voinicie? Voinic, dacă 
ai auzit de el, e lon Ursu, care s-a luptat 
cu căpcăunii şi le-a luat toate bogăţiile ce 
le-a găsit în palatul lor. 

- Apoi, eu sunt acela. 
- Tu? Atunci, ia-mă cu tine. Mă cheamă 
Strâmbă Lemne. Poate o să-ţi fiu de folos. 

- Te iau. 

ŞI-1 luă cu 

el. 

Mai încolo, dete peste un alt om, care 
se juca cu pietre, cum se joacă copiii mici, 
însă cu nişte pietroaie de o sută de ocale 
unul. Le arunca în sus, de nu se mai 
vedeau din nori şi apoi le prindea în 
mână, ca pe nişte pietricele. 

Cum îl văzu, lon Ursu îi zise: 

- Să nu-ți fie de deochi, da voinic om 

mai eşti! 

- Voinic? Eu voinic? Să-1 vezi întâi pe 
lon Ursu ş-apoi să zici. 

- Păi, eu sunt acela. 

- Da? Nu vrei să mă iei cu tine? 

- Te iau. Cum te cheamă? 

- Mă cheamă Sfarmă Piatră. 

Şi plecară mai departe câteşitrei. Mai 
către seară, nu ieşiseră încă din pădure, 
prinseră o căprioară, o tăiară şi o puseră 
la fript, într-o frigare. Părân-du-li-se că le- 
ar fi puţin o căprioară pentru masă, lon 
Ursu şi cu Strâmbă Lemne plecară prin 
pădure, prin  împrejurime, să mai 
găsească ceva de vânat, 

lăsând friptul căprioarei în grija lui 
Sfarmă Piatră. 

Nici nu se fripsese bine căprioara şi 
iată că vine „Cel cu Coame" şi hap! hap! 
mancă toată carnea, de nu lăsă nici o 
bucăţică măcar în frigare. După care 
făcu o tumbă prin aer şi se făcu nevăzut. 

Ce să facă Sfarmă Piatră? El văzuse 
totul, dar de frică nici nu strigase şi nici 
nu îndrăznise să-l gonească. Ce să 
pună, se gândea el, în frigarea pe care 
Cel cu Coarne, nu numai că nu lăsase 
nimic, dar o şi linsese de strălucea ca 
oglinda? Temându-se să nu fie certat şi 
de lon Ursu, dădu fuga în pădure. Tot 
căutând să vâneze ceva, dete peste un 
cerb bolnav, pe care îl tăie şi-l vâri în 
frigare, în locul căprioarei pe care o 
mâncase diavolul. 

După puţin timp veniră şi ceilalţi doi 
de la vânătoare. Scoaseră cerbul din 
frigare, întinseră masa pe iarbă verde şi 
se apucară să mănânce. Deşi mâncau cu 
pofta unor lupi flămânzi, totuşi ziceau, 
din când în când, ba că friptura are un 
miros urât, ba că o să le cadă greu la 
stomac, ba că-i crudă. 

în ziua următoare, din vânatul adus în 
ajun, rămase să pregătească masa 
Strâmbă Lemne. Dar şi acesta o păţi la 
fel ca Sfarmă Piatră. Şi tot ca el, 
căutând în pădure să vâneze ceva, găsi 
un măgar mort pe care, 

aducându-l Ia coliba lor, îl puse în 
frigare, pe foc. La masă, pe care o întinse 
pe iarbă ca de obicei, mâncară, dar ca şi 
în ziua trecută, numai cu noduri în gât şi 
cu scârbă. Zi-i carne de măgar şi pace! Ba 
încă de măgar mort!» 

în ziua a treia, rămase la colibă lon 
Ursu. Ceilalţi doi plecară la vânat. 

Când era gata-gata friptura, hop, 
răsare şi Scaraoschi şi, repede, după ce 
făcu o tumbă, se şi repede la frigare, cum 
era învăţat. lon Ursu nu-i dădu răgaz nici 
să miroasă frigarea. Ridică drugul în sus 
şi, când îl plesni, îl culcă la pământ, mai 
mult mort decât viu. 

- Unde te afli tu, afurisitule, îi strigă 
lon Ursu, 
de te repezi aşa la frigare? 

Şi, înhăţându-1 de chică, îl ridică în sus, 
începând a-l întoarce şi a-l răsuci şi a-l 
trânti de pământ, de să-i crape fierea în 
el. 

împieliţatul începu să plângă. 

- Lasă-mă, se rugă el de lon Ursu, 
iartă-mă, că o să-ţi arăt unde se găsesc 
două zâne frumoase cum nu se află altele 
în lume. 

- Bine, îi zise lon Ursu, vorbim noi mai 
târziu. Până atunci, ia vino încoace! 

Şi, luându-l pe Aghiuţă, îl legă 
zdravăn de un buştean, acoperindu-l apoi 
cu o pătură groasă de păr de capră. 

Şi iată că, după întâmplarea asta, 
veniră şi cei doi fârtaţi de la vânat şi 
mâncară şi se saturară şi lăudară cu cele 
mai bune cuvinte pe lon Ursu, spunându-i 
că e cel mai iscusit în ale cuhniei!, că a 
gătit o friptură aşa de gustoasă, cum n-au 
mâncat în viaţa lor. 

lon Ursu nu grăi nimic, ci râdea 
încetişor numai pe sub mustață. 

- Nu ştiu cum se face, le zise el mai 


târziu, că 
m-a apucat un frig, aşa dintr-o dată. 
Mergeţi, vă rog, 


şi  aduceţi-mi pătura aceea, de pe 
buşteanul de colo. 

Ei se duseră. Când traseră însă pătura 
şi dădură cu ochii de tartorul legat de 
buştean, începură să urle şi să tremure de 
frică precum frunzele de plop. 

- Nu mai tipati! îi ocări lon Ursu. Unde 


e curajul 
vostru, voinicoşilor? Dacă aş fi fost şi eu 
ca voi, n-aţi 


mai fi mâncat friptura pe care aţi lăudat-o 
atâta. 

Luă apoi pe Scaraoschi de urechi şi, 
împreună cu ceilalţi doi, merse cu el să-i 
arate unde se găsesc zânele. Şi dracul îi 
duse la un put. ! Cuhnie - bucătărie. 


18 


- Aici, zise el, în fundul acestei 

fântâni. 

Atunci lon Ursu, Sfarmă Piatră şi 

Strâmbă Lemne 
traseră la sorţ ca să vadă cui o să-i cadă 
a intra întâi în fântână. Sorţii căzură pe 
lon Ursu. 

Agăţat de un odgon gros, acesta se 
cobori încet-încet, până în fundul puţului, 
în fundul pământului. Acolo, ce să-i vadă 
ochii?! 

Oriunde se întorcea, numai palate şi 
palate cu pereţii de aur bătuţi cu fluturi 
de onix!, cu scări de fildeş şi acoperişuri 
în fel de fel de culori. 

Intră în unul din cele mai frumoase 
palate, unde din întâmplare dădu chiar 
peste cele două zâne. Cum îl văzură, ele îl 
şi întrebară: 

- Cum de ai îndrăznit, Făt-Frumosule, 
să te joci cu moartea, venind aici? Nu ştii 
că aici domneşte mai-marele diavolilor, 
cel care ne-a răpit şi pe noi? 

- N-am nici o frică de el, zânelor. Eu 
sunt lon Ursu, şi-s mai drac decât toţi 
dracii. Pregătiţi-vă să ieşiţi în lume. 

Zânele auzeau şi nu le venea să 
creadă. De mult pierduseră orice nădejde 
că o să ajungă să mai vadă vreodată 
lumea. De aceea nu aşteptară să le mai 
zică 

1 Onix - varietate neagră de agat fin, de diferite 

culori, folosită ca piatră semipreţioasă. 

a doua oară. Luară cu ele ce aveau mai 
de valoare şi, una câte una, fură trase 
afară de Sfarmă Piatră şi Strâmbă 
Lemne. 

Când îi veni rândul şi lui lon Ursu să 
fie scos din fântână, cei doi nu mai lăsară 
funia în jos, ca să rămână astfel în fundul 
puţului şi să se prăpădească. 

Săracul lon Ursu nu ştia ce să mai 
creadă. De ce nu venea, oare, funia în 
jos? 

Alergă într-o odaie, alergă în alta, şi în 
alta, şi tot aşa, căutând o ieşire din 
fundul  puţului. în sfârşit, ridicând 
chepengul de la o pivniţă văzu stând 
acolo, pe câte o sofa, ca nişte paşale, doi 
berbeci: unul alb şi altul negru. 

Stă atunci lon Ursu şi se gândeşte: 
să coboare sau să nu coboare? Hotări în 
cele din urmă să coboare. Berbecii erau 
în slujba mai-marelui diavolilor. Când 
acesta voia să coboare în lumea cealaltă, 
încăleca pe berbecul negru; iar când voia 
să se ridice în sus, în lumea pământeană, 
încăleca pe berbecul alb. De unde să ştie 
acest lucru lon Ursu? Când se văzu în 
salonul  paşalelor, se şi aruncă pe 
berbecul negru. De îndată însă, simţi 
cum îi fuge pământul de sub picioare şi 
se trezi într-o clipă în lumea de dincolo, 
în lumea de jos, chiar pe casa unei 
bătrâne. 


20 


Bătrâna, speriată, începu să urle şi să 
strige la el în gura mare, că-i dărâmă 
casa. 

Când îl văzu însă că-i om din altă lume, 

îl întrebă: 

- Ce cauţi aici, fiule? 

> O să-ţi povestesc îndată, mătuşo. Mai 
întâi însă, dă-mi măcar o picătură de apă, 
că nu mai pot de sete. 

Şi bătrâna îi aduse un pahar de apă 
tulbure, de parcă dracul şi-ar fî spălat 
cămaşa în ea. 

- Altă apă nu ai, mătuşo? 

- De, măi fiule, aici o ducem cam greu 
cu apa. în fiecare zi mânăm câte un om la 
balaur, la zmeu, ca să slobozească apele. 
Dar asta nu ţine mult. Apa nu curge decât 
numai atât cât îi trebuie zmeului ca să 
mănânce omul, apoi o opreşte. lată, 
astăzi vine rândul fiicei împăratului să 
meargă la balaur. Mai mare mila îţi este 
de frumuseţea şi de tinereţea ei. Trebuie 
să meargă. Nu se poate altfel. Altminteri, 
ar muri lumea de sete. Bietul împărat, 
care nu mai are pe nimeni, nici fată, nici 
fecior care să-i poarte numele! Ce-o fî 
astăzi în inima lui?! 

Fără a-şi pierde vremea, grăbit, după 
ce spuse bătrânei cum a ajuns în lumea 
de jos, lon Ursu porni de îndată către 
văgăuna zmeului. Ceva mai încoace de 
intrarea  văgăunii, găsi şezând pe o 
buturugă de 

lemn pe fata împăratului. Dar ce 
frumoasă! Părul îi era ca aurul. Văluri 
vaporoase îi acopereau trupul. Avea 
briliante în păr şi în urechile delicate ca 
doi trandafiri. Sub vălurile de purpură i se 
vedea inima cum licăreşte şi luminează 
ca steaua dimineţii. Aştepta, plângând şi 
jelind, clipa  înspăimântătoare când 
trebuia să vină balaurul. De mila ei 
plângeau şi pietrele. 

- Nu mai plânge, grăi lon Ursu către 
ea. Nu mai plânge. ŞI-l podidiră şi pe el 
lacrimile. 

3 Cum să nu plâng, voinicule, şi să nu 
tip şi să nu mă bocesc, când ştiu ce bine 
mă aşteaptă? 

- Nu te teme, fată frumoasă, că n-ai să 
păţeşti nimic. Cunosc nenorocirea 
voastră, a oamenilor de pe aici. Fă-ţi 
inimă bună, că balaurul o să aibă de-a 
face cu mine. Şi fetei îi veni inima la loc. 

Stând ei acolo şi fiind şi cam obosit de 
prin câte trecuse, lon Ursu se aşeză la 
picioarele  domniţei şi-şi puse capul 
încetinel pe genunchii ei, rugând-o ca, 
dacă o adormi, să-l înţepe cu un ac, când 
o vedea că vine zmeul. 

Şi nu trecu mult şi iată că-l zări pe 
balaur venind cu un vuiet de furtună, cu o 
gură cât o şură şi cu balele curgându-i 
şuvoi în urma lui. îngrozită peste măsură, 


22 


fata uită să-l mai înţepe cu acul pe lon 
Ursu. O înăbuşi însă plânsul ca o ploaie 
vijelioasă de vară. Din torentul de lacrimi, 
una fierbinte ca focul îi căzu pe fruntea lui 
Făt-Frumos  Ursu.,Picătura îl făcu să 
deschidă ochii. Şi atunci, nu departe de 
el, văzu balaurul frecându-şi labele de 
bucurie, că i se trimisese doi oameni în 
loc de unul. 

Dar când fiara se apropie cu gura 
căscată ca să-l înghită, lon Ursu ridică 
drugul de fier în sus şi când îl lăsă în jos, 
cât ai clipi din ochi, zmeul zăcea la 
pământ, zdrobit şi zvârcolindu.-se ca un 
şarpe. 

- Dă încă o dată! grăi spurcătura către 
lon Ursu. 
- De două ori nu mă face mumă-mea! îi 
răspunse 


acesta. 

Căci dacă l-ar mai fi lovit o dată, 
balaurul s-ar fi ridicat cu puteri înzecite şi 
lon Ursu nu era aşa de prost să nu ştie 
lucrul acesta. 

- Am eu altceva mai bun de făcut! 

Şi, trăgând cuțitul din cingătoare, tăie 
limba dihaniei şi laba dreaptă, pe care le 
băgă în traistă, ca să se afle acolo, când i- 
o trebui la ceva. 

Apoi se despărţi de fata împăratului de 
acolo, fiecare văzându-şi de drumul lui: el 
înspre sat şi fata către curtea 
împărătească. 

Era fericit. în calea lui alergau 
oamenii din toate părţile, cu fel de fel de 
vase, ca să le umple cât mai repede cu 
apă. Ei încă nu aflaseră că apa nu se va 
mai opri niciodată şi că va curge mereu. 

în aceeaşi zi, ajunse şi fata împăratului 
acasă.  Străjile palatului sunară din 
buciume de corn, vestind sosirea ei. 
împăratul o primi, însă, cu mustrări, în loc 
de vorbe bune. 

- Ai fugit! îi spunea el. Ai călcat legea 
şi înţelegerea cu poporul meu! Ce-o să se 
facă atâta lume fără apă? E drept, oare, să 
moară tot norodul, ca să trăieşti tu? 

- Nu mă mai certa, tată! grăi fata. Ai 
să vezi că nu-i nimic. Balaurul nu mai 
trăieşte. 

Şi fata îi povesti tatălui său cum un 
Făt-Frumos, cu care se întâlnise, ucisese 
balaurul mai uşor decât s-ar reteza un 
firişor de iarbă. 

- Să mulţumim atunci cerului, fata 


mea, zise 
împăratul ridicând mâinile în sus, ca o 
implorare şi 


în viitor a puterii care făcuse minunea 
aceasta. 

Luă apoi capul fetei, îl aplecă la 
pieptul lui şi, sărutând-o cu dragoste, îi 
udă cu lacrimi părul ei ca aurul roşu. 

- Să se bată tobele! strigă către 

oamenii care ÎI 

slujeau. Să se cânte din timbale, să se 
aprindă luminile palatului, să se pună 
cărbuni aprinşi în căţui! şi să se arunce 
deasupra uleiuri de smirnă? şi cuişoare, să 
se întindă ghirlande cu flori şi lampioane 
colorate, să se veselească cu noi toată 
împărăţia, nu numai că a scăpat de moarte 
fata mea, ci şi pentru că tot norodul, de 
azi încolo, nu va mai pieri de sete şi nu va 
mai hrăni şacalii şi balaurii din hrubele 
pământului. Să se deschidă coliviile 
porumbeilor, ca să vestească lumea de 
pacea care s-a coborât în inima şi în 
împărăţia noastră. 

îşi chemă apoi sfetnicii la sfat şi dădu 
zvon în cele patru colţuri ale pământului 
să se afle şi să se aducă la el acel Făt- 
Frumos care ucisese balaurul, ca să-l 
facă ginerele său. 

De astă dorinţă împărătească auzi şi o 
namilă de om, o matahală uşurel de 
minte şi urât de mama focului. Şi 
hăbăucul şi măscăriciul acesta, căruia îi 
tremura -şi carnea pe el de gras ce era, 
se gândi să se facă, nici mai mult, nici 
mai puţin, decât ginerele împăratului. 

1Căjuie - vas din metal sau de pământ în 

care se ard 

mirodenii. 

2 Smirnă - răşină extrasă din scoarţa unui 
arbore exotic. 

Dete dar fuga unde se găsea balaurul 
mort, îl jupui şi, punându-i pielea pe un 
băț şi capul într-un sac, se înfăţişă 
înaintea împăratului şi-i zise: 

- Eu am ucis balaurul, împărate. Uite-i 
pielea şi capul. 

- Dacă tu eşti acel voinic, te fac 
ginere! îi zise împăratul. 

Fata, ca fata care nu îndrăzneşte să 
iasă din cuvântul părinţilor, tăcea şi nu 
spunea nimic. Dar plângea de ruşine, 
când se gândea să stea alături de diavolul 
acela grosolan. De atâta suferinţă şi 
plânset se înnegrise aproape ca un corb. 

Când Ion Ursu ajunse iar acasă, la 
bătrâna de la care plecase, îi ceru ca şi de 
rândul trecut, să-i dea măcar o picătură 
de apă, ca să-şi potolească setea. 

- Nu am, maică, nu am, doar ştii 


povestea cu apa 
noastră, răspunse bătrâna cu un ton 
necăjit. 


Atunci Ion Ursu îi zise: 
- Nu te amări atâta, tuşico. Mergi la 


şipot! şi 
ia-ţi apă cât îţi doreşte inima, că de azi 
înainte, şi 
mâine, şi poimâine, şi cât ţine veleatul?, 
apele sunt 
dezlegate. 

1 Şipot - izvor. 


2 Veleat - durată, vreme. 

Bătrânei nu-i venea să creadă într-o 
asemenea minune. îşi închipuia că 
voinicul glumeşte, că vrea să-şi râdă de 
ea. Cum omul la nevoie, când e să se 
înece, se agaţă şi de un pai, aşa şi bătrâna, 
deşi aproape nu credea nimic, plecă totuşi 
numai cu un ulcior, după apă. Şi ce văzu, o 
făcu să-şi treacă mâna de mai multe ori 
peste ochi. Să fie adevărat sau e vreo 
nălucire? Apele curgeau fără oprire, iar 
oamenii jucau împrejurul lor, mai ceva ca 
la nuntă. Intrată în iureşul acela de veselie 
omenească, începu şi bătrâna să joace, cu 
toată greutatea anilor ce-i ducea în spate. 

Când se mai potoli, în sfârşit, tăria 
primei izbucniri de fericire, bătrâna îşi 
umplu ulciorul cu apă. Avu şi destul timp 
ca să mai tragă cu urechea şi să afle şi de 
zvonul ce-l dăduse împăratul, ca să fie 
adus la el acel Făt-Frumos ce ucisese 
monstrul, pentru a-i da fata de soţie; ba 
că acel voinic se şi dusese la împărat şi că 
pregătirile de nuntă şi începuseră. 

Veni bătrâna acasă şi-i spuse lui lon 
Ursu ce se vorbea prin lume. 

- Bine, bunico, spune lon Ursu, cum, în 
ţara asta se află vreun Făt-Frumos? Ai 
auzit de aşa ceva? 
- De, dragul meu, ştiu şi eu? Parcă le 
poţi şti pe toate? Dar, dacă balaurul a fost 
ucis de cineva, se 

vede treaba că o fi. 

- Nu se poate, bunico. Doar eu am 
ucis balaurul. 

- Nu râde, fiule, de mine. Dacă tu l-ai 
omorât, de ce stai şi nu te duci să spui 
împăratului, ca să te facă pe tine ginere? 
- Lucrurile nu prea miros a bine, 
bunico. Trebuie să fie aici ceva nelalocul 
lui. 

Şi, fără a mai spune ceva, îşi trecu 
traista cu băierile pe după gât şi, cu mare 
grabă, plecă şi el spre palatul împăratului. 

Când ajunse la porţile palatului, străjile 
îşi sunau lăncile pe caldarâmul de pietre 
din faţa lor. 

- Nu-i voie, îi strigară lui lon Ursu şi 
încrucişară spăngile înaintea lui, când 
acesta vru să intre înăuntru. 

- Nu-i voie? 

Şi mai mult râzând decât în serios, lon 
Ursu îi luă de ceafă şi-i repezi de nu se 
mai văzură unul pe altul. 

Curtea palatului era plină de oameni 
de rând, de ostaşi, de demnitari şi de alţi 
invitaţi.  Miresme de flori umpleau 
văzduhul şi lampioane de hârtie colorată 
se legănau în adierea vântului, deasupra 
acestei mulțimi, ca aripile unor fluturi. 

Se pregătea nunta prințesei. 

în faţa palatului, lon Ursu se opri. 
Zidurile palatului erau de alabastru!, uşile 
de aramă roşie ca focul în care se bătea 
cu ciocane de abanos, clanţele de ivoriu? 
alb şi scările erau de marmoră şi 
acoperişul de argint strălucitor. 

Bătu la uşă şi intră în palat. împăratul 
şi cu sfetnicii lui stăteau pe covoare de 
mătasă. Fata cea blondă şi frumoasă a 
împăratului părea un văl de abur, nu fiinţă 
omenească. Stătea şi ea cu alte fete. 

Când îl văzu pe lon Ursu dete un țipăt 
de bucurie şi l-ar fi întâmpinat cu braţele 
deschise, dacă nu i-ar fi fost ruşine de 
atâta lume. Că lumea pe atunci era, cum 
zic unii, mai proastă, se ruşina de bătrâni, 
de părinţii lor, de rudele lor. 

într-un tron, de piei de leopard, cu 
ghearele vârâte în teci de argint şi de aur, 
stătea ca un bivol, cu un ciubuc mare în 
gură, şarlatanul care voia să se facă 
ginerele împăratului. 

lon Ursu se apropie de împărat şi-i 

zise: 

- împărate, nu acest om a ucis 
balaurul, ci eu. 

- Cum îndrăzneşti să spui aşa ceva? 
răcni namila 


1 Alabastru - varietate de ghips cu aspect de 
marmură albă, 

folosit la fabricarea unor obiecte 
ornamentale. 

2 Ivoriu - fildeş. 

de pe tron. Eşti un mincinos. Nu vezi colo 
capul şi pielea balaurului? 

- Capul? Da, îl văd. N-ai vrea însă să- 
mi arăţi şi 
limba balaurului? 

îndată  săriră câțiva oameni şi 
despicară capul fiarei. în gură, nimic. 
Limba lipsea. 

- N-o fi avut, strigă haimanaua. 
Da'pielea o vezi? mai stărui cu obrăznicie 
şarlatanul. 

- Pielea? Da, o văd. Dar n-ai vrea să- 
mi arăţi şi laba dreaptă a balaurului? 

Şi iar săriră câţiva oameni şi întinseră 
pielea balaurului pe podea. Laba dreaptă 
lipsea. 

- lată, sunt la mine şi limba şi laba, zise 
lon Ursu, 
scoţându-le din tolbă. 

în faţa aceastor dovezi că el e 
mincinosul, bivolul de pe tron rămase cu 
gura căscată, şi buimăcit, se rostogoli pe 
jos, ca un buştean. 

Bucuria schimbării ce se făcuse în 
treburile palatului şi ale împărăției n-avea 
margini. Se bucură împăratul, se bucurară 
sfetnicii, se bucură norodul dinăuntru şi 
din afara palatului. 

- Noi vrem să stai la noi, în lumea 


noastră, să te 
veseleşti şi să trăieşti fericit, ca domn şi 
ginere al 


împăratului, că binele ce ne-ai făcut nu se 
cumpără şi 

nici nu se poate plăti vreodată, cu nimic 
în lume. 

- Nu, le răspundea tuturor lon Ursu. Nu 
pot. Eu nu sunt din lumea voastră. Trebuie 
să mă întorc la ai mei. 

Şi când zicea „la ai mei", se gândea şi 
la cele două fete, pe care le trimisese sus, 
din fundul pământului. Şi-i mai venise şi 
pofta să-şi facă socotelile cu Sfarmă 
Piatră şi Strâmbă Lemne, care se 
dovediseră a fi din belşug împodobiţi cu 
inimi viclene, limbi mincinoase şi mâini 
ucigaşe. Nu s-ar fi putut împăca niciodată 
cu gândul să nu le dea să guste puţin din 
dulceaţa buzduganului său şi acestor doi 
trădători, care se purtaseră atât de 
vrăjmăşeşte cu el. 

îşi luă rămas-bun şi plecă iar în lumea 
mare. Ajunse într-un loc, lângă o sihlă! 
deasă ca peria, tocmai când din înaltul 
cerului se cobora un vultan cu un pui în 
cioc. După el veniră îndată şi alţi vultani şi 
vulturoaice, tot cu pui în cioc, care 
povestiră lui lon Ursu că sunt nevoiţi să-şi 
poarte puii cu ei din cauza unei vulpi 
îngrozitoare care-i mănâncă şi pe care n-o 
pot simţi cu nici un chip când vine la 
cuiburile 
lor. 

1 Sihlă - pădure deasă de copaci tineri; hăţiş. 

- Ce putem face pentru tine, Făt- 
Frumos, dacă ne scapi de nenorocirea 
asta? îl întrebară vultanii. 

- să mă duceţi în lumea cealaltă de 
sus, le răspunse lon Ursu. 

- Greu lucru ne ceri, daro să 
încercăm. 

în câteva clipe sapă o groapă adâncă 
în care intră el şi cu toţi puii. Pe vultani şi 
pe vulturoaice îi înşiră ca un lanţ pe câmp 
şi prin copaci, de unde să pândească toate 
mişcările vulpii. 

De-abia făcuse rânduiala asta şi iată 
că apăru şi vulpea pe câmp, mirosind în 
toate părțile şi  scormonind toate 
muşuroaiele, tufele, râpele şi văgăunile 
ce le întâlnea în calea ei. Luase urma 
vultanilor şi acum le căuta ascunzătorile. 

Când ajunse la gura gropii se opri. Dădu 
din coadă şi-şi linse buzele. Pradă bună. 
Apoi, parcă ar. fi alunecat pe o funie de 
aer, îşi dădu drumul în fundul gropii. 
Acolo, căzu în braţele lui lon Ursu. 

- Bine ai venit, cumătro! zise el 


apucând-o de 
coadă. Până aici ţi-a fost. Ce cojocel o să- 
mi tom din 
blana ta! 


Şi vâri mâna în cingătoare, după cuţit. 
Vulpea începu să se zbată în mâinile lui 
lon Ursu. 

- Lasă-mă o clipă, numai o clipă! se 

ruga ea. 

Şi lon Ursu o slăbi puţin, atât cât 
vulpea putu face o tumbă peste cap. 
înaintea lui, apăru deodată un drac cu 
coarne, cu coadă, cu ochii roşii şi limba ca 
para focului. 

3 Nu mă omorî, Făt-Frumos. lartă-mă, 
cum m-ai mai iertat o dată pe pământ. 

- Tu eşti, Sarsailă? la să te văd puțin, 
la lumină, zise lon Ursu şi, luându-l de 
perciuni, îl ridică în sus. îmi pare rău, dar 
de data asta cred că n-o să te mai pot 
cruța. Eşti burduşit de răutăţi şi de toate 
ispitele. Trebuie să ieşi din danţul vieţii. 

- lartă-mă,  iartă-mă! se  văicărea 
dracul. Nu mă mai ating de puii vulturilor, 
las pe toată lumea în pace, iar ţie o să-ți 
arăt o comoară, cum nu mai e alta la fel 
cu ea. 

Şi a chemat lon Ursu poporul vulturesc 
să-şi ia puii şi să trăiască în veci liniştit, 
iar el plecă cu Sarsailă până la ruinele 
unei mănăstiri, ruine pustii şi 
înspăimântător de triste. Cine ar fi putut 
bănui ce era înăuntru!? 

- lată uşa, spuse diavolul. Nimeni n-o 


poate 

deschide. Soarele e sus. Du-te într-o 
parte! Eu e) 
să-mi trec umbra peste uşă, ea se va 
deschide şi tu 


vei intra şi te vei face stăpânul bogățiilor 
dinăuntru. 

Şi s-au întâmplat toate, aşa cum a zis 
diavolul. Şi erau într-o încăpere numai 
rafturi şi măsuţe de lemn mirositor de 
mahon! şi pe ele înşirate numai tăvi de 
chihlimbar şi cupe de cleştar pline cu 
pietre nestimate, care străluceau ca nişte 
sfărâmături de stele, iar în jurul lor plutea 
o lumină orbitoare, ca o pulbere de soare. 
Şi era acolo şi un arc nestrunit, pictat şi 
bătut cu pietre nestimate. Lângă el, 
câteva săgeți de aur, în virful cărora 
sclipeau, ca nişte scântei puternice, câte 
un diamant ascuţit. 

După ce-şi umplu tolba cu perle, 
rubine, safire, mărgăritare, cu cercei 
scumpi, cu brățări şi inele, cu paftale şi 
alte giuvaeruri, la coapsă cu arcul şi 
câteva săgeți de aur, merse la mai- 
marele vultanilor şi-i spuse: 

- Să mă duceţi acum în lumea 
cealaltă, aşa cum ne-am înţeles. 

Şi vultanii îi făcură, pentru a-1 duce în 
lumea de deasupra, un fel de coş de 
nuiele, în care îl aşezară cu toată averea 
lui, pe perne făcute din puf de 
vulturoaice. După ce umplu şi un al doilea 
coş cu de-ale mâncării şi cu multă apă, ca 
să le ajungă pe drum, 

1 Mahon - arbore din regiunea tropicală a 


Americii, cu lemnul de culoare brun-roşiatică, 
din care se fac mobile de lux. 

se înhămară la ele un stol de vultani 
tineri, sub conducerea unuia mai bătrân şi, 
după şase zile de zbor neîncetat, îl puseră 
pe pământ sănătos şi nevătămat, ba şi 
bine odihnit. 
- Sănătate şi mulţămim, le zise 
vultanilor. 
- Sănătate şi voie bună şi foarte vă 
mulţămim şi noi, răspunseră vultanii. 
întors pe pământ, o luă la picior, uşor 
ca un fulg. Jos, aerul era mai greu, aşa de 
rar şi fără împotriveală, că i se părea că 
zboară, nu merge. 

Din arcanul gândurilor sale, Ion Ursu 
slobozea mereu idei înainte, înapoi, într-o 
parte şi alta, căutând să desluşească vreo 
cale, care să-l ducă la găsirea lui Sfarmă 
Piatră şi Strâmbă Lemne. 

Numai ce se întâlni, cât colo, cu un 

bătrân. 

- Unde te duci, fiule? 

- Unde m-or duce ochii, răspunse Făt- 
Frumos. 

- Şi de ce mergi, fiule, unde te-or duce 
ochii? Mai bine încearcă să scapi două 
zâne închise, frumoase cum nu se mai 
află altele pe lume. 

lon Ursu stătu puţin şi se gândi. Apoi 

zise: 

a Şi unde sunt, bătrânule, zânele de 
care îmi vorbeşti? 

- Uite, colo, în zare, în cetatea care se 
vede în 

pădurea de pe vârful dealului. Nişte 
oameni hapsâni au luat-o cu hapca, 
zburătuind în lume pe cei ce se aflau în 
ea. Mulţi au vrut să le scape, dar n-au 
ştiut cum. Porţile cetăţii şi uşile palatului 
au închizători făcute cu mare meşteşug şi 
nemaiînchipuită viclenie. Zeci şi sute de 
discuri smălţuite împodobesc în multe 
culori faţa palatului. Şi numai unele din 
ele ascund secretul încuietorilor. Cine le 
nimereşte, deschide ca la bâlci, în 
barăcile în care se trage la semn, una din 
porţile cetăţii, că sunt nouă la număr, ori 
una din numeroasele uşi ale palatului. Dar 
lucrul acesta nu e aşa de uşor de împlinit, 
numai din trei săgeți cât e îngăduit să se 
tragă. Tu însă cred că ai să reuşeşti, că 
parcă n-ai fi săgetător din lumea noastră. 
- Mulţumesc, moşule, omule necăjit. 
Pentru ce mi-ai spus, ţine-ţi răsplata, zise 
Ursu aruncându-i în căciulă câţiva pumni 
de galbeni, de pietre scumpe şi 
giuvaeruri. Mergi sănătos şi înveseleşte 
inima ta şi alor tăi şi durează-ţi acareturi 
frumoase, şi grajduri cu vaci cu clopote 
grele de acioaie!, şi câini voinici, şi cai 
frumoşi, şi cămile domoale ca nişte 
cucoane. 
Şi bătrânul plecă spre casa lui, cu faţa 
zâmbitoare ca o floare care-şi desfăta 
petalele în faptul dimineţii, ! Acioaie - nume 
popular pentru diferite metale sau aliaje. 

iar lon Ursu către cetate, călcând 
îngândurat pământul cu pasul greu ca 
apăsarea unui munte. 

Până să ajungă la marginea cerului, 
unde o vedea ridicându-se trufaşă şi plină 
de întuneric şi umbre tainice deasupra 
pădurii, îl apucă noaptea. Se hotări să 
aştepte zorile. Culcat în iarbă, într-un cot, 
chitea cum ar face să nimerească talgerile 
care i-ar deschide porţile cetăţii şi uşile 
palatului. 

Toată noaptea observă cu multă grijă 
licărirea lor, asemenea sclipirilor a sute de 
ochi ai unei fiinţe fantomatice. De la o 
vreme, observă că din puzderia de licăriri, 
câteva îi dădeau ciudate înfiorări, ori de 
câte ori apăreau. Le notă cu multă atenţie 
în minte şi, ca să fie sigur că le găseşte 
fără îndoială a doua zi, le fixă poziţia cu 
crăcane de mesteacăn alb. 

în sfârşit, trecu noaptea şi se apropia 
ziua. O lumină dulce apăru la orizont 
înaintea dimineţii. în curând răsări, şi 
soarele, mângâind frunzele strălucitoare 
ale copacilor şi gonind umbrele pădurii. 

lon Ursu îşi ocupă un loc bun de ochit. 
învăluit în raze de lumină, stătea înaintea 
lui un palat zidit numai din chihlimbar. 
Păsări roşii şi albastre se roteau deasupra 
lui. Sirene tinere şi delicate dormeau încă 
sub umbreluţe multicolore, pe marginea 
bazinelor cu 

apă sinilie!. încolo, cetatea era pustie. 

După ce mai controla o dată, prin 
crăcanele de mesteacăn, poziţia 
discurilor, Ion Ursu alese pe unul dintre 
ele. Scoase din tolbă o săgeată cu vârful 
de diamant şi încordându-şi arcul, a cărui 
coardă zbârnâi ca vuietul a mii de 
bondari, trase. Din discul ochit izbucni o 
flacără roşie şi un nor de scântei în mii şi 
mii de culori. îndată porţile cele mari şi 
grele ale cetăţii, scrâşnind cu zgomot, se 
traseră larg într-o parte. Lovise bine. 

Trase a doua oară, în alt disc. De data 
asta se deschise una din uşile palatului. 
Din ea se repeziră afară zânele. Le văzu 
alergând prin iarba bogată a parcului 
către porţile deschise. îmbrăcate cu rochii 
tesute din fir fin de aur şi argint, cu părul 
fâlfâind în vânt ca două caiere de beteală 
galbenă, cu buzele roşii ca macul, cu 
brâţările de la glezne ce sunau ca nişte 
minunaţi zurgălăi, alergau, alergau. Cu 
ochii strălucitori de lacrime, se lipiră de 
lon Ursu. 

- Nu vă mai fie teamă, le zise el. 
îndată mă răfuiesc şi cu oamenii mei. 

Şi când trase în al treilea disc, săgeata 

se întoarse 


' Siniliu - albăstrui. 

înapoi şi-i căzu la picioare, cu cei doi 
ticăloşi legaţi de ea în lanţuri de oţel. Şi, 
luându-i lon Ursu de câte un picior, îi 
zvârli în văzduh, împrăştiindu-le trupul în 
mii de fărâme. 

După aceea, Făt-Frumps chemă înapoi 
poporul cetăţii ce pribegea în toate 
părţile, ca să trăiască cu el împreună, în 
pace şi fericire. 

Se însura cu una din cele două zâne, 
care erau surori. lar când fiul împăratului 
care se războise cu împăratul Laiu luă în 
căsătorie pe cealaltă zână, ajunse şi 
cumnatul acestuia. 

Şi cred că n-a fost norod mai fericit 
decât acela care a trăit sub paza lui Făt- 
Frumos Ursu şi nici cetate mai vestită în 
care să fi domnit în mod desăvârşit 
dragostea, adevărul şi dreptatea, decât 
cetatea lui lon Ursu. 


POVESTE POPULARA ROMANEASCĂ 


Şi comoara e bună la ceva 


ÎN MALURILE LUTOASE ale râpei lui 
Ghem, moş Noe îşi săpase, nimeni din sat 
nu-şi mai amintea de când, o casă care 
aducea mai mult a vizuină decât a 
locuinţă omenească. 

Jumătate din casa lui moş Noe era 
vârâtă în malul galben şi clisos al râpei, 
iar cealaltă jumătate, un fel de gârlici, 
stătea ca un cozoroc în afară, acoperită cu 
un fel de bucăţi de tablă colorată, puse 
unele peste altele. 

Bătătura, înaintea casei, nu întrecea 
cu mult întinderea unei odăi. Câteva 
beţişoare uscate  închipuiau  zăplazul! 
gospodăriei. Portiţă nu avea, nici măcar o 
vraniţă? cât de simplă, făcută din nuiele. 

1 Zăplaz - gard de scânduri. 
>Vraniţă - poartă de scânduri sau nuiele 
împletite. 

Un burlan de tablă ruginită, ridicat cu 
câteva palme mai sus de creasta 
gârliciului, arăta că pe acolo îşi dă afară 
fumul soba lui moş Noe. Un fanar! cu o 
găzălniţă în care ardea naft? în nopţile 
întunecoase atârna de un băț deasupra 
intrării în gârlici. 

Alte  acareturi împrejurul acestei 
locuinţe cu o înfăţişare străveche nu mai 
erau; doar decât o coteneaţă lipită de ea, 
dormitorul a câtorva găini nadolence roşii 
şi alte câteva albe boghete. 

Intre ele se învârtea toată ziua un 
cocoş ţanţoş şi mândru ca un dragon de 
altădată, împintenat şi cu casca acoperită 
de un panaş înflăcărat ca focul. 

Fiind un gălăgios dimineaţa, şi noaptea 
de câteva ori, adesea baba lui moş Noe îi 
striga: 

- Şi mai lasă-ne în pace, răutăciosule, 
că nu ţi-i fi închipuind că fără tine nu ne 
sculăm sau nu se face ziuă?! 

în faţa căsoaiei, mai era o buturugă cu 
o toporişca înfiptă în ea, cu care moşul îşi 
despica lemnele. 

De unde o fi venit acest Noe şi cu 
baba lui pe locurile acelea şi când venise, 
nimeni nu ştia şi nici el nu mărturisea 
nimănui. 

1 Fanar - felinar. 

2 Naft - petrol lampant. 

Moş Noe era un om paşnic, blajin. N-a 
fumat în viaţa lui, nu a respirat niciodată 
aerul coclit al cârciumelor, nu s-a îmbătat 
niciodată, că, spunea el, la beţie omul 
devine din om, mai întâi maimuţă, apoi 
câine arţăgos şi la urmă porc. Nu s-a certat 
cu nimeni, n-a clevetit contra nimănui. S-a 
ruşinat de minciună, de  călcarea 
prieteniei, de  defăimare, că, vorba 
înţeleptului pe care o spune adesea: 
„Mărirea ca şi necinstea stau în cuvânt şi 
în limba omului". 

Şi cu boierul megieş, pe a cărui moşie 
se afla, dimpreună cu tot satul, o ducea 
bine. Se descoperea înaintea vechilului, 
un om îmbelşugat în răutăţi, dar nu-i 
zicea sărut mâna, ca alţii. leşea apoi 
regulat, în fiecare an, la prăşit şi la 
secerat, când omul boierului dădea gură 
în sat, strigând: „Mâine, măăăă! La prăşit 
la Poampă, la boier! O dupcă! de mâncare 
pe zi!". 

Când n-avea de lucru, asculta, cu 
multă plăcere şi mare răcoreală în inimă, 
cântecul unui plop de munte, care îi 
acoperea locuinţa ca o umbrelă uriaşă. 

Frunzele lui aproape rotunde, cu 
peţiolul lung şi în veşnică mişcare, 
apăreau în soare ca o puzderie de cioburi 
de oglindă strălucitoare; iar coroana, 
luată în 

1 O dupcă însemna o piesă mică de argint, de 
50 de bani, iar „poampa'" era o pompă 
stricată şi părăsită. 

totalitatea frunzelor ei, cu  susurul 
adormitor al lor, părea o orchestră 
fantastică, cu neputinţă de a fi plăsmuită 
de o minte omenească. 

Şi aşa au trecut mulţi ani peste capul 
lui moş Noe Ortodoxu. Câţi? Nimeni nu ar 
fi putut spune. Nici chiar cel mai bătrân 
om din sat. 

Moş Noe şi cu baba lui şi cu casa lui 
păreau a fi de când lumea în râpa lui 
Ghem, tot aşa de firesc cum stau munţii 
şi dealurile şi stâncile şi apele din 
veleatul veleaturilor, la locurile lor. 

Primăvară după primăvară, 
albăstrelele cu tulpinele alburii şi petalele 
precum cerul senin îi dezmierdau ochii şi-i 
înseninau sufletul. Vară după vară căuta 
ca un urs şi mânca mure albastre-brumării 
şi zmeură şi fragi aromaţi, de care era 
plină văioaga. 

Măceşii cu globurelele lor roşii toamna 
şi mărăcinii cu porumbele negre şi gust 
acrişor,  împrăştiaţi pe coastele de 
chinoros' ale râpei, îi păreau, în dimineţele 
cu brumă groasă, adevăraţi pomi 
împodobiţi de Crăciun. 

In asemenea ceasuri, nu se îndoia că 
simte de la mare depărtare, din fundul 
zăvoiului, mirosul 

1 Chinoros (= chinoroz) - funingine foarte fină, 


folosită la fabricarea unor vopsele, a cernelii de 
tipar etc. 

sălcioarei cu frunzele acoperite de solzi 
stelaţi argintii şi flori galbene, sau că 
prinde în scoicile urechilor şoaptele 
loziilor, a mlajei! cu tulpinele purpurii 
adunate în pâlcuri, ca la un mare sfat 
obştesc. 

Şi mult îi mai plăcea atunci lui moş Noe 
Ortodoxu, să-şi aprindă candelă umplută 
cu mireasmă de mare omenie, să simtă 
lângă inima lui cum bate inima celor ce-şi 
bătătoresc palmele pentru fericirea 
altora. 

Şi iată că, într-o zi, se lăsă în râpa lui 
Ghem şi pe întinderile acelea o iarnă 
grea. Viscolul scormonea şi spulbera 
zăpada de pe câmp, troienind-o în 
adăposturi şi în fundul văilor. Crivăţul se 
năpustea cu urgie peste oameni şi locuri, 
ducând pe aripile lui suflul gheţurilor de la 
miazănoapte. Talazuri mari de omăt se 
goneau unul după altul pe dealurile 
încremenite de ger şi spaimă. 

Şipotul din vale îngheţase tun. De-abia 
un firicel subţire de apă, ca o beteală de 
argint, se strecura cu mare greutate de 
sub blocul de gheaţă ce se formase la 
gura râmnicului?, strălucitor ca o bucată 
de cleştar. 

Pământul se întărise ca fierul şi copacii 

Şi 

1 Mlajă - arbust cu ramurile flexibile, cenușii sau 

verzi, care 


creşte mai ales pe malurile râurilor. 
2 Râmnic - heleşteu. 

şarampoii! de telefon din şosea trosneau 
şi sârmele lor ţipau a deznădejde şi 
durere. 

Plopul se învolbura, se smucea şi 
răcnea în viscol, ca un om înnebunit, 
furios că nu-şi poate rupe lanţurile cu 
care e legat. „Nu degeaba, îi spunea în 
gând, plopului, moş Noe, te socotesc 
oamenii arborele  vrăjitorilor, şi al 
morţilor nespovediţi şi cu lemn bun 
numai de chibrituri." 

Şi, într-o noapte de un astfel de 
infern, muri şi baba lui moş Noe 
Ortodoxu. A închis ochii fără să zică 
nimic; numai două lacrimi mari alunecară 
încet, prin şănţuleţele întortocheate ale 
zbârcitei ei feţe. 

Moş Noe i le şterse cu podul palmei 
pe care, ducând-o apoi la ochi, le 
amestecă cu lacrimile lui. 

Puse după aceea un şerveţel curat pe 
faţa jumătăţii lui de viaţă, care îl părăsea 
pentru totdeauna, aprinse liniştit candela 
din peretele de la răsărit, buchisi un 
cărbune într-o căţuie peste care aruncă 
nişte boabe de tămâie aromitoare şi, 
trăgând apoi un scaun, se aşeză la o 
masă cu capul în mâini. 

Noaptea aceea fu îngrozitoare. Afară 
urlau  furiile dezlănţuite ale naturii, 
bleahurile? de pe casă 

'Sarampoi - par lung şi gros. 

*Bleah (= bleau) - tablă de fier. 

zăngăneau sinistru şi în sufletul lui era o 
învălmăşeală nebună de suferinţă şi 
durere neputincioasă. 

Dinspre ziuă, când cocoşul anunţa 
zorile, totul se linişti, în natură şi în 
sufletul lui. leşi afară. Cerul era albastru 
ca un baldachin! uriaş de safir şi luna 
călătoare vărsa peste întinderi pulberea 
ei de argint. 

După ce s-a luminat bine, moş Noe îşi 
puse pe el cea mai groasă buleandră şi, 
cu un băț în mână, luă drumul satului. Nu 
avea nici un ban şi bătrâna trebuia 
înmormântată. Mergea, orbiş, fără nici o 
ţintă, fără a se gândi la vreun om anumit, 
la care să se ducă. Voia să ajungă în sat şi 
atâta tot. 

Satul, în mintea lui, părea o vatră 
caldă unde trebuia să vină în ceasuri 
grele nenorociţi ca el, un cuptor cu pâini 
proaspete care să astâmpere foamea 
celor flămânzi, ceva care să umple cu 
pitaci? pungile săracilor, o fântână cu apă 
vie care să dea puteri nevolnicilor, o 
cascadă de bunătăţi, o comunitate plină de 
milă pentru cei în necazuri. 

Mergea cu pasul în piept, ca un om 

doborât de 


1Baldachin - acoperământ decorativ, 
împodobit cu perdele, 

aşezat deasupra unui tron, a unui pat. 
2 Pitac - monedă austriacă de argint, care a 
circulat odinioară 

şi la noi. 

suferinţă, cu lacrimile îngheţate pe obraz 
ca nişte bobite de sticlă, înfruntând cu 
greutate potrivnicia troienelor de zăpadă. 
Intrase bine în sat, când o voce îl trezi din 
amarele lui visări, strigându-i de după un 
gard: 

a încotro, moş Noe? 

- Nu ştiu. 

- Ce ţi s-a întâmplat? mai întrebă 
vocea de după zăplazul de scânduri. 

Şi moş Noe îi povesti repede, cu glasul 
întretăiat de suspine, răul ce-l aducea în 
sat. 

Tot printre şipcele gardului şi în 
hămăitul unui zăvod cât un vițel, se 
încheie discuţia: 

- Apoi, moş Noe, nu pot să te ajut cu 
nici un ban. 

- Am să-ţi lucrez. 

- Ce să-mi lucrezi? Cu treaba care mi- 
ai face-o, nu-ţi scoţi nici mâncarea. Du-te 
cu Dumnezeu! 

Şi moş Noe plecă mai departe. Când 
ajunse în dreptul unei case, gospodarul de 
acolo, un om sărac, dar ceva mai bogat 
decât el pentru că avea un cal, tocmai 
ieşea cu vita de căpăstru, s-o ducă la 
apă. 

După câteva minute de întrebări şi 
răspunsuri, convorbirea se încheie: 

- Nu înham eu calul, pe iadul ăsta. Şi 

mai ales, 

pe degeaba. Ai bani? Merg. Nu ai? N-am 
ce-ţi face. Hi! gloabă! ţipă omul la cal, 
împungându-l cu biciul. 

Şi iar plecă mai departe necăjitul 
moş Noe Ortodoxu, nedumerit dacă i-au 
fost adresate calului, sau lui, ultimele 
cuvinte. 

După ce se mai dezmetici puţin din 
bobârnacele ce le primise de la cei doi 
semeni ai săi, care îl ameţiseră de-a 
binelea, se gândi să meargă la preotul 
satului. Bătu la poartă. O femeie, 
servitoarea popii, îi deschise. în cerdac, 
cu un dolman! îmblănit pe umeri, cu o 
căciulă miţoasă în cap şi încălţat cu 
şoşoni groşi de pâslă călduroasă, îl 
aştepta preotul, care-l văzuse din casă, 
pe fereastră, cum bătea la poartă. 

Cele ce au vorbit, încheiară şi aici, 

aşa: 

- N-am ce-ţi face, frate. Dacă nu ai 
cu ce plăti, nu merg la cimitir. Descurcă- 
te cum oi putea. 

Şi plecă mai departe, să se descurce 
cum o putea, în sufletul lui începu însă 
să bată o viforniţă tot aşa de cumplită 
ca şi cea de astă-noapte. Tot ce gândise 
el despre sat şi despre oameni se năruia 
şi se vestejea acum ca o grădină plină 
de flori, peste care ar da năvală valuri 
de zăpadă şi aer îngheţat. „Adică, se 
gândea el, după vorba popii, în adevăr 
că-s încurcat. ! Dolman - haină bărbătească 
groasă. 

îs bătrân, slab şi cu buzunarele pline de 
vânt, n-am nici un prieten, îs încurcat în 
nevoie, ca o muscă în pânza unui 
păianjen. A! Dacă aş fi un bondar, repede 
aş trece prin pânză. Ce-mi trebuie însă ca 
să fiu un bondar?" Şi, cu o mulţime de 
astfel de semne de întrebare, bătrânul se 
îndreptă către cel mai nevoiaş om din sat. 
„Oamenii săraci îs mai miloşi şi mai 
simţitori", se gândea el. 

Omul  nevoiaş tocmai stătea, când 
ajunse moş Noe la locuinţa lui, pe un 
scaun de lemn, mic, rotund, şi aţâţa focul 
în sobă, cu hlujanii! pe care-i scotea din- 
tr-un snop aşezat lângă el. îşi perpelea 
mâinile şi tălpile picioarelor la dogoarea 
flăcărilor din cuptor. 


Cu dragă inimă aş merge, moş Noe, dacă 


aş fi sănătos. Dar, cum vezi, nu pot. Să sapo 


groapă 


adâncă cât omul, într-un pământ 


îngheţat, pe o vreme ca asta, mi-i peste putinţă. 


Poate mâine, sau poimâine... 


Apoi, îţi doresc, dar, multă sănătate. 

„Inimi goale", se gândi moşul, după ce 
ieşi afară şi luă drumul înapoi către râpa 
lui Ghem. „Suflete reci la toţi. Măcar ăsta 
nu mi-a pomenit nimic de bani. O să vie, 
o să facă. Făgăduielile lui, un fel de flori 
de hârtie. Da, mai ştii, e un om sărac. S-ar 
fi ! Hlujan - cocean de porumb. 

putut să mă ajute, dacă nu era bolnav. 
Sărăcia e o suferinţă şi în dosul ei, mai 
întotdeauna se găseşte câte o inimă 
duioasă şi gata de a sări în ajutorul celor 
ce sunt în necaz şi durere." 

Şi, după prânz, moş Noe, care ştia că 
întristarea inimii încovoaie puterile şi 
înţelepciunea se dobândeşte cu zăbavă, 
cum scrie la carte, luă un târnăcop şi o 
lopată şi începu să sape o groapă sub 
ramurile bătrânului plop tremurător, chiar 
sub dâmb. 

Lucrul mergea greu. Pământul era ca 
de cremene. De sub târnăcop săreau 
scântei, ca nişte steluțe, şi bulgări tari ca 
de criţă! îi loveau ţârloaiele. 

Noaptea începuse să-şi întindă valurile 
întunecate peste  volbura de  omăt, 
orizontul către asfinţit să se tigheleze cu o 
uşoară şuviţă purpurie de cărbune aprins 
şi bătrânul moş Noe, deşi muncise din 
răsputeri, nu  săpase, nici până la 
genunchi măcar, groapa în care avea să 
se odihnească în veac aceea cu care 
împărţise o viaţă întreagă zilele bune" ca 
şi cele rele. Plângea, sufla în mâini ca să şi 
le dezgheţe şi iar lovea cu târnăcopul în 
pământul care i se punea dimpotrivă cu 
atâta vrăjmăşie. 

„Şi acum, o ultimă lovitură. Mâine o să 

duc mai ! Criţă - oţel. 

departe lucrul", îşi spuse în gând 
bătrânul, repezind târnăcopul în pământ. 

Ultima lovitură, însă, zăngăni ca o 
căldare de aramă. încă o lovitură; dar şi 
aceea zornăi la fel. Cu toată lipsa lui de 
vlagă, moşul începu să-şi înteţească 
loviturile împrejurul obiectului sunător, 
reuşind, în cele din urmă, cu mare 
greutate, să-i scoată capacul. 

Obiectul cu răsunet de acioaie era un 
ceaun plin cu galbeni, o comoară ascunsă 
sub plopul tremurător, simbolul vrăjitorilor 
şi al morţilor nespovediţi. 

Vâri mâinile în bănet şi-l vântură de 
câteva ori. Avu atunci părerea că, din 
căldarea plină de aur, se ridică un cal 
sălbatic înşeuat, cu coama răsfirată în 
vânt, cu potcoave galbene ca pucioasa, 
din caielele cărora ieşeau limbi de foc 
mici şi repezite ca limbile de şarpe. 

îndată ieşi şi un călăreț cu o mare 
torţă aprinsă într-o mână, care, dintr-o 
săritură, se aruncă în şaua calului. Calul şi 
călăreţul erau ca jăraticul înflăcărat. 

Inima lui moş Noe începu să-i tremure 
ca frunza plopului de deasupra capului 
său. Cerul se învineţise de tot şi văzduhul 
se încrâncenase ca sub ameninţarea unei 
primejdii înspăimântătoare. 

Ce se va întâmpla, oare? Călărețul sta 

gata să-şi 

înfigă pintenii în coastele calului. Torța din 
mâinile lui se înroşise ca sângele. Era 
flamura şi semnul metalului strălucitor, a 
aurului cu care nelegiuiţii pot incendia 
lumea, metal care poate aprinde în inima 
unora cohorta patimilor cu mistuitoaiele 
lor distrugeri trupeşti şi sufleteşti. 

Deodată, vedenia dispăru şi moşul se 
văzu iar singur lângă bordeiul lui, cu 
târnăcopul în mână, alături de groapa în 
care zăceau nemăsurate gânduri deşarte 
şi pofte spurcate. 

- Darul şi binecuvântarea să fie peste 


aceşti bani! 
zise bătrânul, trecându-şi mâna peste 
ochi, ca şi cum 
ar goni din faţa sa icoana nălucirii ce-o 
avusese mai 
înainte. 


Băgă apoi mâna iarăşi în galbeni şi, 
luând un pumn bun de monede, le dădu 
drumul zuruind în buzunar. După aceea 
puse capacul deasupra ceaunului şi 
acoperi groapa cu pământ şi zăpadă, ca 
să nu se cunoască nimic. A doua zi merse 
la omul cu cel mai bun cal din sat. 

- îmi dai sania până la târg? 

- Ai bani? -Am. 
- Cinci lei. 

- Bine. După ce plec eu de-aici, o să 
vină cineva şi o să-ţi dea şi mai mult. 
Trimite-mi sania acasă. 

Şi moş Noe, ieşind din casă, plecă spre 
bordeiul lui, lăsând însă, fără a fi văzut, un 
ban de aur pe masa omului cu cei mai 
buni cai din sat. 

Nu trecu nici un ceas şi o sanie trasă 
de doi telegari frumoşi zbura către târgul 
din apropiere. La întoarcere era plină de 
colaci, de pâini, de covrigi, de lumânări, 
smirnă, tămâie, smochine, făină, zahăr, 
came, şipuri de rachiu, basmale şi tot ce 
trebuie la o pomană şi la o înmormântare. 

Argatul omului cu cei mai buni cai din 
sat căpătă şi el botfori! de iuft? moale şi 
unsuros, căciulă bună, un cojoc şi un 
suman după gustul lui. 

în aceeaşi zi, tot pe ascuns, aşa cum 
făcuse cu omul cu cei mai buni cai, dădu 
ceea ce li se cuvenea, după spusele lor şi, 
mai mult chiar, decât ceea ce li se 
cuvenea şi popei, şi  dascălului, şi 
slujbaşilor de la primărie, şi celor ce 
trebuia să sape groapa la ţintirim, şi 
bocitoarelor, bani de aur, bani bătuţi de 
austrieci, franţuzi şi turci. 


1 Botfor - cizmă cu turetci tari şi încreţite la 
gleznă. 

? luft - piele groasă de bovine, tăbăcită 
vegetal cu coajă de 

stejar şi de mesteacăn. 

Şi, chiar în aceeaşi zi, după ce-şi 
înmormânta bătrânica, moş Noe deveni 
legendar. Tot satul vorbea de el. Doi 
oameni însă, care să spună acelaşi lucru 
despre dânsul, nu s-ar fi găsit. Viaţa lui 
moş Noe devenea un fel de caleidoscop, 
în care tot omul vedea altceva şi altceva, 
fel de fel de închipuiri, fiecare în felul lui. 

„De ce-mi dau, oare, oamenii atâta 
consideraţie, acum? se gândea moş Noe. 
Toţi mă bagă în seamă, pare că chiar mai 
mult încă decât pe boierul megieş, 
înainte, nu se uita nimeni la mine. Ce am 
acum, de le par tuturor un alt om? Banii, 
banii, banii! Ăştia sunt care mă ridică 
acum în ochii semenilor mei şi care, 
înainte, pentru că nu-i aveam, îmi legau 
pietre grele de picioare, de nu mă puteam 
mişca în viaţă. Oare nu cu ei am deschis 
mai bine decât cu orice cheie toate uşile 
pe care am vrut? Până a nu găsi comoara, 
eu, Noe săracul, nu aveam de la nimeni 
mângâiere şi ajutor. Şi văd acum că în 
faţa banului inima nu are nici o trecere. în 
punga oamenilor cuminţi, gândea mai 
departe moş Noe, el poate fi un servitor 
credincios şi plecat, după cum în mâinile 
celor fără cap şi inimă, care nu ştiu, sau 
nu vor a pune pază puterii lor, banul 
ajunge, sigur, din servitor, cel mai crud şi 
mai 

nelegiuit stăpân al lor." 

Şi unul din cei cărora banul le pusese 
mai straşnic decât tuturor genunchiul pe 
grumaz era preotul satului. Nimeni nu 
dorea mai mult ca el să ştie de unde are 
moş Noe bani, câţi are şi cum ar putea să 
pună mâna pe ei. Aşa că, stând acesta 
într-o seară de vorbă cu preoteasa, au 
chibzuit ei cum ar putea afla secretul lui 
moş Noe. 

- Am să-l chem mai întâi la spovedanie, 
zise popa preotesei. Am să-i spun că-i 
bătrân, că nu se ştiu zilele omului, că nu 
ştie nimeni când e scrisă, în zapisul! vieţii, 
întoarcerea lui în pulberea din care s-a 
născut. O să-l afurisesc şi o să-l 
înspăimânt cu ceasul când va trebui să se 
înfăţişeze înaintea Domnului cu sufletul 
încărcat că poate a ucis pe cineva ca să-l 
jefuiască, poate că a tâlhărit sau a găsit 
bani străini pe care acum îi tăgăduieşte. O 
să-i arăt sfintele icoane, ca să vadă cum 
sunt chinuiţi şi cum se perpelesc pe 
lumea cealaltă, deasupra cărbunilor 
aprinşi în frigare, ca nişte berbeci puşi la 
fript, toţi cei ce nu se spovedesc nouă, 
preoţilor, aici pe pământ. în sfârşit, o să 
văd eu ce am să fac cu el. 

A doua zi, l-a şi chemat pe moş Noe. 

Ca să-i ! Zapis - document, dovadă scrisă, 

act. 


55 


zguduie puţin inima şi simţurile, 1-a dus 
să stea de vorbă cu el în biserică. Era un 
frig acolo,, de i-ar fi îngheţat şi limba în 
gură lui moş N'oe. Icoanele acelea însă, cu 
diavoli care împingeau cu furcile pe 
oameni în foc, asupra cărora popa îi 
atrăgea mereu atenţia, în loc să-l 
înspăimânte, îi încălzeau chiar parcă 
plăcut, ca o sobă, bunda! din spate. Aşa că 
putea sta de vorbă cu popa şi o zi 
întreagă, în gheţăria din biserică. 

în cele din urmă, după ce popa 1-a 
întors şi 1-a sucit pe toate feţele, au ieşit 
din biserică. în viforniţa de afară, preotul 
abia auzi ultimele cuvinte ale lui moş 
Noe. 
- Nu, părinte, n-am omorât pe nimeni; 
n-am furat punga nimănui; nu am cu 
nimic cugetul încărcat. Şi, dacă e să 
socoteşti în credinţă, părinte, de ce te-ai 
întreba de unde am avut bani de aur? Nu 
se cinsteşte de biserică pilda milostivului 
lerarh Nicolae, care împărțea pungi de 
câte trei sute de galbeni împovăraţilor de 
greutăţi? Unul asemenea marelui lerarh 
Nicolae poate m-a ajutat şi pe mine. 
- N-am putut afla nimic de la el, 
preoteaso, spuse popa, înciudat, soţiei lui. 
Trebuie să încercăm altceva. 

1 Bundă - haină lungă de postav, îmblănită, 

purtată de bărbaţi. 

Şi făcură alt plan. Chiar în seara acelei 
zile, popa îşi puse pe el blana unui ţap pe 
care-l tăiase de curând, pe faţă, o mască 
cu gura roşie ca focul şi ochi 
înspăimântători de bufniţă, iar preoteasa 
îi fixă, cu clei, coarnele ţapului, cetluindu- 
i-le de tigvă! şi în zbanţuri? de fier. 

Şi, aşa gătit, popa ciocăni cu băţul în 
uşa lui moş Noe, aşa cum ar bate ţapul cu 
copitele în ea şi împunse de câteva ori cu 
coarnele în ochiul de geam de lângă uşă. 
Moş Noe se sculă, aprinse un chibrit şi 
văzând la lumina lui, în fereastră, 
bazaconia aceea care îi tulbura liniştea 
nopţii, trase zăvorul şi, mai aprinzând 
încă un chibrit, întrebă: 

- Ce vrea întunecimea Sa: de la mine? 
întunecimea Sa îi răspunse: 

3 Am venit să-mi iau partea mea de 
comoară. Auzind moş Noe că iar e vorba 
de bani şi de 

comoară, îşi dete cu presupusul cam cine 
îi stătea în faţă şi, în loc de orice răspuns, 
îl stupi în ochi. 

La urmă dădu drumul şi câinelui, pe 
care îl ţinea iarna în casă, de-i făcu popii 
mantia ferfeniţă şi-l goni, 

1Tigvă - cap. 
*Zbanţ-legătură. 
3 Adică diavolul. 

până în vârf de sat, cu lătrături furioase, 
ca pe o dihanie sălbatecă. 

Şi nici a doua zi şi nici a treia zi nu mai 
văzu nimeni pe popă ieşind din casă. 
Tuturor preoteasa le spunea că părintele e 
bolnav. După un timp, neavând încotro, fu 
nevoit să iasă între poporenii lui, pentru 
diferitele slujbe religioase ce trebuia să le 
facă: botezuri, cununii, pomeni, îngropări, 
sfeştanii. 

Când l-au văzut prima dată, oamenii 
îşi făcură cruce, iar unele femei se 
abătură înfricoşate din calea lui. De sub 
şalul aruncat peste căciulă ieşeau cele 
două coarne de tap, pe care preoteasa, 
orice făcu, nu mai putu să i le dea jos de 
pe cap. Dar încet, încet oamenii se 
obişnuiră cu ideea că au un popă cu două 
coame de tap, de o parte şi de alta a 
potcapului!, în dreptul urechilor. 

Ochi lacomi, fosă, pe galbenii lui moş 
Noe, mai pusese şi starostele satului şi 
pisarii? primăriei şi ceilalţi slujbaşi şi 
oameni, zişi de vază, ai obştei. Aşa că nu 
se minună deloc moş Noe când, într-o zi, 
oameni înarmaţi, cu fireturi albe pe umăr 
şi petliţe* albastre 

1 Potcap - acoperământ al capului, purtat de preoţii 
şi călugării i 

ortodocşi. 

? Pisar - funcţionar însărcinat în trecut cu copierea 


unor acte. : 
3 Petliţă - bucată de stofă colorată. 

la guler, bătură cu patul puştilor în pereţii 
şi pământul bordeiului lui, scotociră cu 
ochii şi cu mâinile acoperişul, tavanul şi 
singurul sipet pe care-l avea din tinereţe, 
de la însoţirea lui cu bătrânica ce-l 
părăsise. Tuturor moşul le răspundea la 
întrebare, după capul şi înţelegerea lui. 
- Ai găsit o comoară, moşule! Trebuie 
s-o dai! 
- Ştiu eu ce să vă spun? răspundea 
moşul. Şi dacă aş fi găsit şi aş fi găsit-o în 
pământul meu, tot trebuie să v-o dau? 
* 
- Da, moşule. Şi încă fără multă vorbă. 
Şi atunci află moş Noe, de la oamenii 
stăpânirii, că palma de pământ, pe care 
era aşezat bordeiul lui nu-i aparţine decât 
la suprafaţă, o pojghiţă. Mai departe şi tot 
ce se află mai la fund sunt bunuri 
naturale şi aparţin comunităţii, nu cum 
credea el că dreptul lui merge până în 
inima pământului, ca o ţăncuşă făcută în 
pepenele pe care vrei să vezi dacă e copt. 
r Cu toate acestea, le spunea şi moşul 
lor, eu am văzut, pe unde am umblat, 
oameni ghiftuiţi de bani, bani pe care nu 
mai ştiau cum să-i cheltuiască, bani scoşi 
din naftul, fierul, cărbunii, arama, sarea şi 
aurul şi alte asemenea bogății ce se 
găseau sub pământurile 

lor. Cum le era îngăduit acestora să 
rumege, ca nişte tauri la iesle, atâtea 
bunuri care nu erau ale lor, ci ale tuturor 
oamenilor şi mai ales ale acelora care le 
scoteau pentru ei, din fundul pământului, 
cu sudoare şi multă obidă? 

„Comoara mea, se gândea apoi în sine 
moş Noe, nu-i nicicum un bun natural. 
Cineva a ascuns-o acolo unde am găsit-o. 
E a lui? Dar? Nu-i nici a lui. Cum putea să 
adune un singur om, prin munca sa, atâta 
bănet? Comoara e a altora. Alţii au 
muncit, alţii au năduşit şi s-au chinuit ca 
s-o adune. Acelora trebuie să li se dea, că 
e a lor. Şi, fiindcă s-a găsit sub plopul 
meu, înseamnă că banii au fost adunaţi de 
pământenii din partea locului, fie că sunt 
încă în viaţă, fie că îs moşi şi strămoşi de- 
ai celor de astăzi. Lor li se cuvine, dar, 
comoara." 

Şi moşul începu, după ce se mai 
limpeziră apele, cu  însufleţirea unui 
apostol, să încerce a şterge cât s-o putea 
mai bine nedreptatea pe care o socotea 
că se găseşte în căldarea cu galbeni, de 
sub plopul cu frunzele într-o veşnică 
mişcare, mii şi mii şi sute de mii de mici 
ventilatoare, care răcoreau aşa de plăcut 
zăduful şi primeneau vara, fără încetare, 
aerul de deasupra bordeiului său. 

în mintea sa, se aranjau mai bine 
decât în cel mai bun catastif, toate 
nevoile ce le aveau oamenii dimprejurul 
lui. Urechile lui auzeau şi inima lui 
prindea orice suspin, orice durere, orice 
nevoie. 

în sufletul său înflorise un trandafir 
fermecător, din care se răspândea, în 
valuri, aroma celei mai curate omenii; din 
toată fiinţa lui izvora un şipot, un râmnic 
neînchipuit de bogat d& simpatie umană, 
din care să bea să se răcorească şi 
drepţii, şi  nedrepţii, şi  fericiţii, şi 
nefericiţii. 

Şi, până să-şi dea duhul, moş Noe n-a 
încetat a stinge necazurile oamenilor şi a 
striga împotriva celor ce-şi întrebuinţează 
banul ca să-şi sporească stricăciunea în 
pofida celor mulţi, care aveau mare 
nevoie de el. 

Zi de zi şi noapte de noapte, moş Noe 
se strecura în curţile celor ce aveau 
nevoie de ajutor, lăsându-le bani 
strălucitori în pragul caselor sau pe 
pervazurile ferestrelor. Câinii nu-1 lătrau. 
Nici o vietate nu-l simţea. Unii, care 
bănuiau că el ar fi binefăcătorul, ziceau că 
o vrăjitoare i-ar fi dat un beţişor care-l 
făcea nevăzut, iar alţii că i-ar fi dat o 
tichie fermecată. 

Aşa o fi fost sau n-o fi fost, n-aş putea 
spune. Ceea ce pot adeveri, însă, este că, 
de multe ori, moş 

Noe era văzut prin mezelăriile târgului 
încărcate cu bunătăţi a căror aromă ar fi 
tentat la părăsirea postului de gardă şi pe 
vestitul Cerber, câinele cu trei capete, 
paznicul sever şi incoruptibil al Infernului. 

Şi când, în cele din urmă, adormi întru 
cele veşnice şi moş Noe, norodul 
îngenunche în colbul drumului pe unde 
trecea trăsura legănată în sunetul trist al 
clopotului din ţintirim. în urma lui, se 
împrăştia până departe un puternic miros 
de ambră!. 

Natura făcu şi ea praznic mare în ziua 
aceea. Văioaga se umplu de flori de tot 
felul, unele - cărora le trecuse vremea, 
altele care trebuiau să vină mai târziu şi 
încă altele care nici nu se mai văzuseră 
prin locurile acelea. 

lar când noaptea îşi întinse vălul 
întunecat peste întinderi, luna, mai 
strălucitoare decât oricând, urmată de un 
cortegiu de stele sclipitoare, se opri din 
mersul ei deasupra râpei lui Ghem şi, ca 
un mare şi minunat candelabru, o lumină 
ca ziua, până ce ornicul arătă crucea 
nopţii şi începutul altei zile. Şi, în fiecare 
an, se repetă, după aceea, aidoma, 
marele şi minunatul praznic al ceasului 
când moş Noe trecuse întru veşnică 


1 Ambră - substanţă ceroasă, brună-cenuşie, 
cu miros de mosc. 

odihnă şi râpa lui Ghem, din an în an, se 
prefăcea într-o poiană din ce în ce mai 
fermecătoare, pe care omul de-abia şi-ar 
putea-o închipui în basme şi făuritorii de 
versuri în magica lor fantezie poetică. 

Şi tot în fiecare an după aceea, o 
pereche de porumbei albi sfâşia draperiile 
nopţii în revărsatul zorilor şi, zburând din 
orizontul împurpurat, ca dintr-o colivie cu 
uşile deschise, venea fâlfâind din răsărit, 
să petreacă, într-o linişte şi sfială sfântă, 
toată ziua în plopul cu frunzele 
tremurătoare de deasupra bordeiului lui 
moş Noe şi în loziile sângerii din râpa lui 
Ghem. 


BASM CROAT 


Balaurul şi feciorul de împărat 


A FOST UN ÎMPĂRAT care avea trei 
feciori. Odată, fratele cel mai mare plecă 
la vânătoare şi, cum ieşi din cetate, îi sări 
un iepure dintr-o tufă, el - după iepure, 
când încoace, când încolo, până ce 
iepurele se ascunse îhtr-o moară de apă. 
Feciorul de împărat intră după dânsul - 
când colo, ce să vadă? Acela nu era 
iepure, ci un balaur care se repezi la 
crăişor şi-l înghiţi cât ai clipi. 

Trecură câteva zile după asta, iar fiul 
împăratului nu mai apăru. Toţi începură 
să se mire: ce să fie de nu se mai 
întoarce craişorul? Apoi plecă şi feciorul 
cel mijlociu la vânătoare şi, cum ieşi din 
cetate, ţâşti! îi ţâşnise un iepure dintr-o 
tufă. Vânătorul după el, când încoace, 
când încolo, până ce iepurele se ascunse 
în moara de apă. 

Craişorul intră după dânsul - când 

colo, acela nu 

era iepure, ci un balaur înfricoşător, care 
se năpusti asupra lui şi-1 înghiţi. 

Mai trecură câteva zile şi nu se 
întoarse nici unul dintre feciorii 
împăratului. întreg palatul căzu pe 
gânduri. Atunci plecă la vânătoare şi 
mezinul ca să-şi găsească fraţii. Cum ieşi 
din cetate, îi sări şi lui un iepure de după 
o tufă. Feciorul de împărat - după dânsul, 
când încoace, când încolo, până ce intră 
iepurele în moara de apă. Dar mezinul nu 
intră după iepure, ci plecă să caute alt 
vânat, zicându-şi în sine: „O să te găsesc 
eu pe tine, când m-oi întoarce". Cum nu 
găseşte nimic prin munţi, se întoarce la 
moara aceea. Când colo, în moară - o 
babă. Mezinul îi dădu bineţe: 

- Bună ziua, mătuşă! Baba îi răspunse: 
- Bună să-ţi fie inima, fătul meu! 
Atunci feciorul de împăiat o întrebă: 
- Unde-i, mătuşă, iepurele meu? lar ea 


îi răspunse: 
- Fătul meu, acela nu-i iepure, ci 
balaur. Atâta 


lume ucide şi prăpădeşte. 
Auzind asta, mezinul împăratului se 
îngrijoră puţin şi-i spuse babei: 

- Ce-i de făcut? Pesemne aici şi-au 
găsit sfârşitul 
şi cei doi fraţi ai mei mai mari. 

Baba îi răspunse: 

- Aici zău; dar nu-i şagă, fătul meu, ci 
du-te acasă 
până nu apuci şi tu pe urma lor. 

Atunci el îi spuse: 

- Ştii, ce, mătuşă? Sunt sigur că şi tu 
ai fi 
bucuroasă să scapi de năpasta asta. 

Baba îi ţinu isonul: 

- O, fătul meu, ce n-aş da! Şi pe mine 
m-a înhăţat 
tot aşa, şi acum n-am încotro. 

Atunci mezinul adăugă: 

- Ascultă-mă ce-ţi spun! Când vine 
balaurul, 
întreabă-l pe ce meleaguri sălăşluieşte 


puterea lui. 
Să săruţi locul acela, unde spune el că-i 
este ascunsă 
puterea, ca şi când ti-ar fi drag, punându- 
1 astfel la 
încercare. După aceea să-mi spui totul 
când am să 


mai vin pe aici. 

Apoi mezinul împăratului plecă la 
palat, iar baba rămâne la moară. Când se 
întoarse balaurul, prinse baba să-l 
întrebe: 

- Pentru numele lui Dumnezeu, pe 


unde ai 
umblat? Unde te duci aşa departe? 
Niciodată nu vrei 


să-mi spui ce meleaguri străbaţi. 
Balaurul îi răspunse: 

- Ei, bătrâno, departe 


umblu. 

Baba începu să-l 

linguşească: 

- Dar ce cauţi aşa de departe? Spune- 
mi unde-i 
puterea ta? Eu să cunosc unde ţi-i 
puterea, nu ştiu 


ce-aş face de drag. Tot timpul aş săruta 
locul acela. 

Auzindu-i lauda, balaurul zâmbi a râde 

şi-i spuse: 

- Puterea mea se află în vatra aceea. 

Baba dădu fuga la vatră şi o sărută; iar 
balaurul, când văzu asta, izbucni în râs şi 
grăi dătre dânsa: 

- Femeie nebună ce eşti! Nu-i acolo 


puterea mea! 
Puterea mea sălăşluieşte în copacul acela 
din faţa 
casei. 


Atunci baba alergă să îmbrăţişeze şi 
să sărute copacul; dar balaurul izbucni din 
nou în râs şi-i spuse: 

- încetează, femeie nebună, că nu-i 
nici acolo 
puterea mea. 

Baba însă stărui: 

- Atunci unde-i? 

Balaurul prinse să istorisească: 

- Puterea mea se găseşte departe 


tare, nu poţi să 
te duci până acolo. Tocmai în cealaltă 
împărăție este 
un lac lângă cetatea crăiască. în lacul 
acela se află un 
balaur, în balaur un vier, în vier un 
iepure, în iepure 
un porumbel, iar în porumbel o vrabie; în 
vrabia aceea 


sălăşluieşte puterea mea. 

Când auzi asta, baba spuse 

balaurului: 

- Asta, zău, că-i prea departe; n-o mai 

pot săruta. 

A doua zi, după ce plecă balaurul de la 

moară, 
mezinul împăratului veni la babă, care îi 
spuse tot ce auzise de la balaur. Atunci 
mezinul se îmbrăcă în haine ciobăneşti, 
luă o bâtă în mâini şi plecă de acasă în 
lume, preschimbat în păstor. Mergând aşa 
din sat în sat şi din cetate în cetate, 
mezinul ajunse în cele din urmă în 
cealaltă împărăție, tocmai în cetatea 
crăiască de pe malul lacului în care 
hălăduia balaurul. Ajungând în cetatea 
aceea, Prâslea întrebă pe unul şi pe altul: 
cine are nevoie de-un cioban? Oamenii îi 
spuseră că împăratul. Atunci el se duse 
drept la palat şi, când i se dădu de veste 
craiului, acesta îl chemă în faţa lui şi-l 
întrebă: 
- Vrei să păzeşti oile? El îi răspunse: 
- Vreau, măria-ta! 

Atunci craiul îl privi; apoi îl sfătui: 

- Se află aici un lac, iar la marginea iui 


se întinde 
o păşune foarte mănoasă. De cum scoţi 
oile în prouri, 


ele dau buzna numaidecât într-acolo şi se 
împrăştie 
1 Prour - timpul zilei (dis-de-dimineaţâ) când 
pleacă oile la păşune. 

în jurul lacului. Dar orice cioban, care se 
duce după ele, nu se mai întoarce înapoi. 
De aceea, îţi spun, fătul meu, nu lăsa oile 
să meargă, în voia lor, ci ţine-le unde vrei 
tu. 

Mezinul mulţumi împăratului şi scoase 
oile la păscut. La plecare luă cu sine doi 
ogari care puteau ajunge iepurele pe 
câmp, un şoim pentru prins orice pasăre 
şi, pe deasupra, un cimpoi. Lăsă oile în 
porneală şi le dădu drumul spre lac; iar ele, 
cum ajunseră acolo, se şi împrăştiară în 
jurul lacului. Mezinul împăratului puse 
şoimul pe un butuc, iar ogarii şi cimpoiul 
alături; apoi îşi suflecă izmenele şi 
mânecile, păşi în lac şi prinse a răcni: 

- O, balaure, o, balaure! leşi să ne 
încercăm 
puterile, dacă nu eşti cumva muiere! 

- Cât ai clipi, fiule de împărat, cât ai 

clipi! 

După scurtă vreme, iată-1 şi pe balaur. 

O matahală 
înfricoşătoare,  scârboasă! Cum iese 
balaurul din valuri, feciorul de împărat se 
prinde cu dânsul de mijloc şi se luptă, zi 
de vară până-n amiază mare, iar când 
arşiţa se încinse, rosti balaurul către 
dânsul: 

- Lasă-mă, feciorule de împărat, să-mi 
înmoi 
pustia de cap în lac şi te-oi zvârli în tăriile 
cerurilor. 

Mezinul îi răspunse: 

- Mări, balaure, lasă-te de şagă! Dacă 


ar veni aici 
fata împăratului şi m-ar săruta pe frunte, 
te-aş arunca 


încă şi mai sus! 

Atunci balaurul se smulse numaidecât 
din strânsoarea braţelor sale şi, bâldâbăc! 
se scufundă în lac. Pe sub seară, mezinul 
împăratului se spălă frumos, îşi potrivi 
îmbrăcămintea, îşi puse şoimul pe umăr, 
îşi luă ogarii pe lângă dânsul, cimpoiul sub 
braţ, mână din urmă oile şi se îndreptă 
spre cetate, cântând din cimpoi... Când 
ajunse în cetate, tot norodul se strânse ca 
la urs, văzându-l că vine de la păşune, 
căci mai înainte nici un cioban nu se mai 
întorsese de la lacul acela. 

A doua zi, mezinul se pregăti din nou şi 
plecă cu oile de-a dreptul către lac. 
împăratul trimise după dânsul doi călăreţi 
să-l însoţească pe furiş şi să vadă ce face 
el. Călăreţii se urcară pe un munte înalt, 
de unde putură să vadă mai bine. lar 
ciobanul, cum ajunse la pajişte, lăsă ogarii 
şi cimpoiul lângă un butuc, pe care îşi 
aşeză şoimul; apoi îşi suflecă izmenele şi 
mânecile, păşi în lac, răcnind: 

- Hai, balaure, hai, balaure! leşi din lac 
ŞI astăzi, 
ca să ne încercăm puterile, dacă nu eşti 
cumva muiere! 

Balaurul îi răspunse: 

- Cât ai clipi, fiule de împărat, cât ai 

clipi! 

După puţină vreme, iată-l pe balaur. O 

matahală 
înfricoşătoare, scârboasă! Numaidecât se 
înhăţară de mijloc şi luptă-te zi de vară 
până-n amiază. lar când se încinse arşiţa, 
balaurul grăi către dânsul: 

- Lasă-mă, feciorule de împărat, să-mi 
înmoi 
pustia de cap în lac şi te-oi zvârli în tăriile 
cerurilor. 

lar mezinul împăratului îi răspunse: 

- Mări, balaure, lasă-te de şagă. Dacă 


ar veni aici 
fata împăratului şi m-ar săruta pe frunte, 
te-aş arunca 


încă şi mai sus! 

După vorba asta balaurul se smulse 
numaidecât din braţele sale şi, bâldâbăc! 
în lac. în fapt de seară, mezinul porni oile 
ca şi mai înainte şi hai acasă, cântând din 
cimpoi. Când intră în cetate, tot norodul 
se adună şi se minună că ciobanul vine 
acasă în fiecare seară - ceea ce mai 
înainte nici un păstor nu izbutise să facă. 
Cei doi călăreţi au ajuns la palat încă 
înaintea mezinului şi-i povestiră 
împăratului de-a  fir-a-păr toate cele 
auzite şi văzute. Când dădu cu ochii de 
cioban întorcându-se acasă, împăratul o 
chemă numaidecât la sine pe fiică-sa şi-i 
spuse şi ei, adăugând: 

- Ci mâine să te duci cu ciobanul la lac 

şi să-l 

săruţi pe frunte. 

Când auzi una ca asta, fata izbucni în 
plâns şi începu să-l roage pe taică-său: 

- Nu mă ai decât pe mine în toată 
lumea asta, Şi 
văd că nici nu-ţi pasă dacă am să pier. 

Atunci tatăl căută s-o împace şi s-o 


încurajeze: 

- Nu te teme, fata mea, noi am 
schimbat aţâţi 
ciobani, şi care cum a ieşit cu turma la 
lac, nici unul 
nu s-a mai întors; iar el, uite, de două zile 
se luptă cu 
balaurul şi-i pe calea cea bună. Eu îmi 
pun toată 
nădejdea în el. Flăcăul este în stare să 
înfrângă 
balaurul. Numai du-te mâine cu dânsul. 
Poate ne scapă 


de năpasta asta care a înghiţit atâta 
lume. 

A doua zi, după ce se lumină de ziuă şi 
răsări soarele, se sculă ciobanul, se 
deşteptă şi fata. Amândoi se pregătiră a se 
duce la lac. Ciobanul, vesel, mai vesel 
decât oricând, iar fata împăratului tristă, 
vărsând lacrimi amare. Ciobanul însă o 


mângâie: 

- Domniţă, surioară, te rog nu mai 
plânge, fă 
numai ceea ce-ţi spun eu. Când va sosi 
vremea, vino 


în goană la mine şi sărută-mă! Nu te teme 
de nimic. 

După ce lăsă oile în porneală, ciobanul 
porni la drum cu voie bună, cântând vesel 
din cimpoi, iar fata păşea alături de el şi 
plângea de mama focului. 

Mezinul lua de la gură cimpoiul din când 
în când şi se întorcea spre dânsa: 

- Nu plânge, odorul meu. Să n-ai frică 

de nimic! 

Când ajunseră ei la pajişte, oile se 

împrăştiară 
numaidecât în jurul lacului, iar mezinul 
împăratului puse şoimul pe butuc, ogarii şi 
cimpoiul alături; apoi el îşi suflecă 
izmenele şi mânecile, păşi în apă şi strigă: 

- Hei, balaure, hei, balaure! leşi şi azi, 
ca să ne 
mai încercăm puterile, dacă nu eşti 
cumva muiere! 

Balaurul răspunse: 

- Cât ai clipi, fiule de împărat, cât ai 

clipi! 

Peste puţin timp, iată-l pe balaur. O 

matahală 
înfricoşătoare, scârboasă! Numaidecât se 
şi înhăţară de mijloc şi luptă-te zi de vară 
până-n amiază. lar când se încinse arşiţa, 
grăi balaurul către dânsul: 

- Lasă-mă, feciorule de împărat, să-mi 
înmoi 
pustia de cap în lac şi te-oi zvârli în tăriile 
cerurilor. 

lar fiul împăratului îi răspunse: 

- Mări, balaure, lasă-te de şagă! Dacă 


ar veni aici 
fata împăratului şi m-ar săruta pe frunte, 
te-aş arunca 


încă şi mai sus. 

Cum rosti vorba asta, fiica împăratului 
alergă şi-l sărută pe obraz, pe ochi, pe 
frunte. Atunci el îşi făcu vânt şi aruncă 
balaurul în tăriile cerurilor; iar 

când căzu balaurul pe pământ, se zdrobi 
în fărâme. Dintre sfărâmături ţâşni dintr- 
însul un vier şi o luă la fugă, dar mezinul 
strigă la dulăii ciobăneşti: 

- Şo pe el, nu-l lăsaţi! 

Dulăii o luară la goană după vier, îl 
ajunseră şi, cât ai clipi - îl şi sfâşiară. Din 
vier zbughi un iepure şi se întinse la fugă 
peste câmp. Mezinul slobozi ogarii: 

- Şo pe el, nu-l lăsaţi! 

Ogarii porniră în goană năprasnică 
după iepure, îl înhăţară şi-l sfâşiară 
numaidecât. Atunci din iepure zbură un 
porumbel. Mezinul dădu drumul şoimului, 
care îl înşfacă pe porumbel şi-l aduse 
mezinului în palmă. Acesta luă 
porumbelul şi-l despică în două. Când 
colo, în porumbel - o vrabie, care dădu să 
zboare, dar el o prinse şi o întrebă: 

- la spune-mi: unde se află 

fraţii mei? 

Vrabia îi răspunse: 

- îţi spun, numai să nu-mi faci nimic. 


Nu departe 
în spatele cetăţii tatălui tău se găseşte o 
moară de 


apă. In moara aceea cresc trei lăstari. Taie 
tustrei 
lăstarii şi loveşte cu ei la rădăcină. 


Numaidecât se va 
deschide o uşă de fier de la o tainiţă. 
Acolo se află O 


sumedenie de oameni tineri şi bătrâni, 
bogaţi şi săraci, 

mici şi mari, femei şi fete, care ar putea 
să umple o crăie întreagă. în tainiţa aceea 
sunt şi fraţii tăi. 

După ce spuse vrabia aceste taine, 
crăişorul îi suci gâtul şi-o omori. 

împăratul ieşise din palat şi se urcase 
pe muntele acela de unde-l priviseră 
călăreţii pe cioban, aşa că văzuse şi el tot 
ce se întâmplase. 

Până să-i vină ciobanul de hac 
balaurului, se lăsă amurgul. Atunci 
ciobanul se spălă frumos, luă şoimul pe 
umăr, ogarii alături de el şi cimpoiul sub 
braţ. 

Porni oile şi plecă apoi cântând la 
palatul împărătesc. Fetei de lângă dânsul 
tot îi mai era frică. Când ajunseră în 
cetate, tot norodul se strânse ca la o 
minune. împăratul, care-i văzuse toată 
vitejia de pe munte, îl chemă la dânsul şi 
i-o dădu de nevastă pe fiică-sa. Craiul se 
duse cu tinerii drept la biserică, îi cunună 
şi făcu o petrecere de-o săptămână 
încheiată. După aceea, mezinul spuse de 
unde-i şi cine e, iar împăratul şi întreaga 
cetate se bucurară încă şi mai mult. 
Aflând că mezinul vrea să meargă acasă 
la dânsul, împăratul îi dădu mulţi însoțitori 
şi-l pregăti de drum. 

Când ajunse alaiul la moara de apă, 
mezinul îi opri pe însoțitorii săi, iar el intră 
în curtea morii. 

Acolo tăie trei lăstari şi lovi cu ei în 
rădăcină. O uşă de fier se deschise cât ai 
clipi. Când colo, în tainiţă, o sumedenie de 
lume. Atunci mezinul împăratului porunci 
să iasă toţi, unul câte unul, şi să se ducă 
unde le e voia; iar el rămase în uşă. leşind 
aşa unul după altul, iată-i şi pe fraţii săi; 
el se îmbrăţişa cu dânşii şi-i sărută. După 
ce ieşi toată lumea, îi mulţumiră cu toţii 
că le-a dat drumul şi i-a izbăvit. Fiecare 
plecă la casa lui, iar mezinul, împreună cu 
fraţii săi şi cu mireasa, se duse acasă la 
tatăl lor şi acolo a trăit şi a împărăţit cât i- 
a fost veacul. 


BASM CROAT 


Fântâna de Aur 


A FOST ODATĂ un flăcău tare sărac şi 
neavând din ce trăi acasă, pomi în lume 
ca să-şi câştige pâinea cea de toate zilele. 
Mergând aşa, ajunse el la un munte şi aci 
găsi un bătrân, care şedea lângă un foc, 
hrănin-du-l cu vreascuri. Flăcăul se 
apropie de el şi-i spuse: 

**- Doamne-ajută, moşule! 

Doamne-ajută, fătul meu! răspunse 
unchiaşul. încotro, flăcăule? 

Păi, moşule, umblu prin lume să-mi 
câştig pâinea, căci acasă n-o am. 

Atunci moşneagul îi spuse: 

- Ştii ce, fătul meu? Dacă ai face tu 
ce-am să 
te-nvâăţ eu, ai putea trăi uşor. 

Flăcăul îi răspunse: 

- Am să fac tot ce-o să-mi 

spui. 

Unchiaşul grăi către 

dânsul: 

- Bine! Hai cu mine şi ascunde-te lângă 
mare, în locul unde vor veni trei fete 
frumoase, să se scalde. Când intră ele în 
apă, tu alege una pentru tine, ia-i hainele 
şi nu i le mai da, de te-ar ruga nu ştiu cât. 
lar când are să vadă ea că nu i le dai, o să 
te roage a-i înapoia măcar ceva, căci se 
ruşinează goală. Atunci dă-i cămaşa ei şi 
haina ta, însă altceva nimic, în ruptul 
capului; iar când vei pune mâna pe 
dânsa, o să ai din belşug de toate. 

Auzind asta, băiatul se  învoi 
numaidecât şi pomi cu bătrânul spre 
mare. Când ajunse acolo, unchiaşul îl 
ascunse într-un tufiş, apoi se întoarse 
acasă. Pe la răsăritul soarelui, iată că 
veniră trei fete aşa de mândre, că nimeni 
n-ar fi putut ghici care dintr-însele este 
cea mai frumoasă. Cum veniră, se şi 
uitară în jur ca să nu fie cineva prin 
apropiere. Nezărind pe nimeni, ele se 
dezbrăcară, intrară în mare şi se scăldară. 
Când se pregăteau de plecare, iată că 
flăcăul nostru se furişă şi fură hainele celei 
mai mici dintr-însele; apoi se ascunse din 
nou. 

Puțin după aceea, fetele ieşiră din apă 
şi începură să se îmbrace; iar cea mai 
mică, văzând că îi lipsesc hainele, sări 
îndărăt în mare şi prinse să-l cheme pe 
cel ce-i luase straiele, rugându-l să i le 
dea înapoi. In 

timpul acesta, celelalte două fete se 
îmbrăcară şi zburară fără urmă. Când 
văzu pe fata cea mai mică rămasă 
singură, băiatul ieşi din tufiş şi i se arătă; 
iar ea îi ceru din nou hainele. Flăcăul însă 
îi spuse că nui le dă şi degeaba i le mai 
cere. 

- leşi frumos din apă, adăugă el, şi hai 
împreună 
cu mine. 

Când văzu ea una ca asta, îi spuse: 

- Dă-mi măcar cămaşa, că mi-e ruşine 
să ies 
goală în faţa ta! 

Flăcăul îi dădu cămaşa ei şi haina lui; 
iar ea ieşi din apă şi veni la dânsul. De aci 
porniră împreună, şi hai acasă! lar când 
ajunseră acasă, amândoi se puseră pe trai 
bun în deplină înţelegere. Munceau cu 
spor şi le mergea bine, ca din apă. Numai 
în câţiva ani îşi agonisiră toate din belşug, 
iar pe lângă asta mai căpătară şi doi copii, 
care le veseleau viaţa. El o alinta cu tot 
felul de vorbe dulci şi o dezmierda. Ea 
însă îi spuse într-un rând: 

- Poţi să-mi spui orice, dar nu cumva 


să rosteşti 
faţă de mine: „Zâna e zână!", căci în clipa 
aceea mă 


voi face nevăzută. 

El îşi vâri bine în cap şi de aci încolo se 
feri să rostească vorbele acestea. Odată 
însă bătu piatra şi 

distruse recolta din împrejurimi, iar pe 
pământurile sale nu căzu nici măcar un 
grăunte de gheaţă. Când văzu el una ca 
asta, exclamă de bucurie: 

- Ei, zâna e zână! 

Nici nu sfârşi el vorba, că soţia lui se 
şi făcu nevăzută. Dar înainte de a zbura, 
îi spuse: 

- N-ai să mă găseşti decât la Fântâna 

de Aur. 

Apoi se mistui cu totul. 

Când văzu el una ca asta, se întrista 
foarte. Dar ce putea face? După opt zile 
plecă cu treburi de acasă; iar când se 
întoarse, îi găsi pe copii frumos îmbrăcaţi 
şi pieptănaţi. El îi întrebă: 

- Copii, cine v-a îmbrăcat şi v-a 
pieptănat aşa de 
frumos? 

lar ei îi răspunseră: 

- A venit mama, ne-a îngrijit, ne-a 
sărutat Şi s-a 
dus iar. 

Când auzi el asta, îi veniră lacrămile în 
ochi şi le spuse: 

- Copii, voi rămâneţi acasă, iar eu plec 
ca s-o 
caut. 

După aceea, el porni şi se puse s-o 
caute, dar nu era chip s-o găsească 
nicăieri: întrebă el în stânga despre 
Fântâna de Aur, întrebă în dreapta, nimeni 
însă 

nu ştia unde-i. în cele din urmă ajunse la 
împăratul furtunii şi i se închină: 

- Doamne-ajută! 

lar împăratul îi răspunse la fel: 

- Doamne-ajută! 

i Mi-a plecat nevasta la Fântâna de Aur 
şi nimeni nu ştie să-mi spună unde se află 
fântâna asta - aşa că, iată, am venit la 
timp, poate o să-mi spui tu. 

împăratul grăi către dânsul: 

- Eu de ea n-am auzit; s-o întreb pe 
Furtuna mea, 
poate ştie ea ceva. 

Atunci împăratul sună din trâmbiţă şi 
iată că veni în zbor Furtuna, supărată şi 
încruntată foc, iar el o cercetă: 

i Nu cumva ştii ceva despre Fântâna 
de Aur? Furtuna îi răspunse: 

- Nu ştiu. Eu încă n-am auzit despre 
aşa ceva. împăratul se întoarse către om: 

- Vezi, dragul meu, eu ţi-am spus, dar 


nici Furtuna 
mea nu ştie nimic, ci du-te la împăratul 
vânturilor şi 


întreabă-l pe dânsul, poate el o să ştie. 
De aci omul plecă la drum şi aşa 
ajunse la împăratul vânturilor şi-i spuse: 
- Cu Doamne-ajută! 

- Cu Doamne-ajută! îi răspunse 


împăratul. 

Apoi îl întrebă ce doreşte, iareli 

se tângui: 

- Mi-a plecat nevasta, vestindu-mă că 
n-am s-o 
găsesc decât la Fântâna de Aur. lar eu o 
caut şi întreb 
peste tot; dar nimeni nu ştie să-mi spună. 
De aceea 


am venit la tine, poate vei fi ştiind tu. 

lar împăratul răspunse: 

- Eu asta n-o ştiu, ci să-mi întreb 
vânturile, poate 
ştiu ele. 

Atunci împăratul luă trâmbiţa şi sună 
din ea de se  cutremurară toate 
meleagurile; iar vânturile veniră 
numaidecât şi-l întrebară ce doreşte. 
împăratul le spuse: 

- A auzit vreunul dintre voi despre 
Fântâna de 
Aur? 

Vânturile  răspunseră că ele nu 
auziseră de ea şi împăratul se îndreptă 
către om: 

- Vezi, fătul meu, eu ţi-aş fi spus 


bucuros, dar 
nici eu, nici vânturile nu ştim nimic; ci du- 
te la 
împăratul norilor, poate că el ştie şi are 
să-ţi spună. 


Omul plecă şi de aici, şi după un drum 
lung, ajunse la împăratul norilor. Când se 
află acolo, craiul îl întrebă ce doreşte, iar 
el i se jelui: 

- Mi-a plecat nevasta la Fântâna de 

Aur; iar eu o 

caut peste tot şi nu pot s-o găsesc. Aşa că 
am venit la tine, gândindu-mă că poate ai 
să-mi spui tu. 

- Eu, dragul meu, nu ştiu de asta, ci o 
să-i întreb 
pe norii mei, poate ştiu ei. 

împăratul luă trâmbiţa şi sună; iar 
după un timp - iată norii în stoluri. El îi 
întrebă pe toţi, dar nici unul nu ştia nimic. 
împăratul însă băgă de seamă că îi mai 
lipsea un nor. De aceea sună din nou, de 
se cutremurară temeliile lumii şi îşi zise în 
barbă: „Ce face tâlharul acela că nu vine 
la porunca mea?" 

Dar nu trecu mult şi iată-l pe nor că 
sosea vâjâind năprasnic, de-ţi venea să-ţi 
astupi urechile de frică. Cum ajunse, 
împăratul îl şi întrebă: 
- Nu cumva ştii unde se află Fântâna 
de Aur? lar el îi dădu pe loc răspuns: 
- Chiar acum vin de acolo. 

- Bine, făcu împăratul, ia-l pe omul 


acesta Şi 
du-1 acolo, însă ai grijă: cum îl iei, aşa să- 
1 laşi jos 
(altfel norul l-ar fi aruncat din văzduh şi s- 
ar fi zdrobit 


de pământ). 

Norul îl luă pe sus şi, cât ai clipi, 
ajunse acolo, îl lăsă binişor la pământ, iar 
după aceea plecă îndărăt. 

Văzându-se flăcăul nostru în ţinutul 
acela, se duse în cetate, unde îl întrebară 
unul şi altul cu ce ar vrea 

să se îndeletnicească. lar el le spuse că 
doreşte să slujească. Aşa se tocmi la un 
stăpân care îi porunci: 

- Mâine dimineaţă du-te să-mi coseşti 
livada. 
S-o coseşti în întregime, iar fânul să-l 


usuci, să-1 cari 
şi să clădeşti cu dânsul stoguri. Dacă n-ai 
să faci asta, 


află că am să te frig şi-o să te mănânc. 

Când auzi el una ca asta, se duse şi se 
culcă; iar când se trezi, se sculă, luă 
coasa, furca şi grebla şi pomi la cosit. 
Când ajunse acolo, ce să vezi? Livada 
aceea era aşa de mare, că n-ar fi putut 
să-i vină de hac nici trei sute de cosaşi cu 
ajutoarele lor, darmite el singur. Se apucă 
de cosit şi cosi, cosi - însă iat-o pe fiica 
cea mai mică, nevastă-sa, că-i aducea 
prânzul şi, cum ajunse, îl chemă să 
mănânce. El îi spuse: 

- Nu-mi trebuie nici prânz, nici cină. 
Mă şi văd 
fript pentru cina stăpânului. 

Dar ea îl îndemnă: 

- Hai de mănâncă, poate are să fie mai 
bine decât 
îti închipui. 

Omul ei veni şi se aşeză să mănânce; 
iar după ce mancă, ea îl îndemnă iar: 

~ Acum culcă-te şi şezi puţin liniştit, ca 
să-ţi caut în cap. 

Soţul îi răspunse: 

- Nu-mi arde de odihnă; oricum, tot m- 
am 
prăpădit. 

Apoi se aşeză cu capul în poala ei şi 
adormi dus. După ce adormi bărbatul său, 
ea şuieră dintr-o fluieriţă şi năvăliră 
milioane de spiriduşi; unul cosea, altul 
aduna... şi aşa, cât ai clipi, iarba fu 
strânsă şi uscată. Nevasta îl trezi, iar el, 
văzând totul gata, nu mai ştiu ce să facă 
de bucurie. Ea îl povăţui: 

- Acum rămâi frumuşel aici şi, 


deseară, când ai 
să te duci acasă, aruncă furca şi grebla la 
pământ, 

fă-te supărat şi cere cina. Stăpânul are 
să-ţi spună: 
„Mai domol, flăcăule, o să ai şi cină, dar 
numai dacă 
ţi-ai isprăvit trreaba". lar tu spune-i: „Da' 
ce-aş fi 
putut face câtu-i ziulica de mare, dacă nu 
să cosesc Şi 


să adun fânul acela?" 

Pe urmă ea se duse acasă. Când se 
lăsă noaptea, iată-l şi pe el, azvârli cât 
colo furca şi grebla; şi aşa mânios întrebă 
de cină; iar stăpânul îl înfruntă: 

- Bine, bine, are să fie şi cină, numai 
dacă ţi-ai sfârşit treaba. 

- Da' ce-aş fi putut face câtu-i ziulica 
de lungă... mi se pare că nu-s un leneş, ca 
voi, care n-aţi fost în stare nici să-mi 
pregătiţi cina. 

După aceea îi întinseră cina; iar 

stăpânul îi dădu 

altă poruncă, mai greu de îndeplinit: 
- Astăzi ai isprăvit totul cu bine, iar 


mâine ai de 
făcut următoarele: să tai o pădure, să 
dezgropi 

buturugile, să sădeşti vie şi seara să-mi 
aduci struguri 
copţi. 


Când auzi el una ca asta, îi trecu 
repede veselia, totuşi nădăjduia că, poate, 
va scoate-o şi acum la capăt; aşa că se 
culcă să tragă un pui de somn. 

Când se crăpă de ziuă, luă securea şi 
târnăcopul şi se duse la pădure. Ajungând 
acolo, se apucă numaidecât de tăiat; însă 
abia izbuti să taie un fag, când veni 
nevastă-sa cu prânzul şi îl chemă să 
mănânce; dar el îi spuse: 

- Acum nu-mi trebuie nimic, azi chiar 
n-am să 
pot îndeplini porunca. 

Ea însă îl încuraja: 

- Vino la masă, poate va fi mai bine de 
cum 
gândeşti. 

Omul veni şi se aşeză să prânzească; 
iar după ce mancă, ea îl îndemnă iarăşi să 
se culce ca să-i caute în cap. El se culcă şi 
adormi; iar ea şuieră din nou din fluieriţă 
şi iată că şi de data asta sosiră încă şi mai 
mulţi spiriduşi decât în rândul trecut. Se 
puseră să taie copacii şi, cât ai clipi, 
pădurea era tăiată, pământul 

săpat, via sădită şi rodită, iar strugurii 
copţi. Când se trezi el şi văzu totul gata, 
nu se afla altul mai vesel decât dânsul. Ea 


îl dăscăli: 

- Când te duci deseară acasă, fă-te iar 
supărat şi 
întreabă de cină. Stăpânul o să spună din 
nou: „Are 
să fie cină, numai dacă ţi-ai îndeplinit 
treaba azi!", 
iar tu să-i dai strugurii şi să adaugi:,,Doar 
n-am dormit 


toată ziua ca voi". 

Ea plecă acasă. Când se lăsă noaptea, 
omul culese struguri şi plecă şi el. Când 
ajunse acasă, ceru cina; iar stăpânul îl 
înfruntă: 

- O să fie şi cină, numai dacă eşti gata 

cu treaba. 

El îi dădu strugurii şi-i spuse: 

- Doar n-am dormit toată ziua ca voi, 
care n-aţi 
fost în stare nici măcar să-mi pregătiţi 
cina. 

Ei întinseră masa; după ce flăcăul 
ospăta, stăpânul îi dădu noi porunci: 

- Mâine dimineaţă să seci lacul şi să-i 


netezeşti 

matca, apoi să semeni şi să seceri pâinea, 
iar seara 
să-mi aduci şapte butoaie de peşte şi trei 
snopi de 
grâu. 


Când auzi el una ca asta, se sperie rău 
de tot şi-şi zise în sinea lui: „Ei, asta chiar 
că n-am s-o pot îndeplini nicidecum". Apoi 
se culcă şi adormi. Când 

se lumină de ziuă, se duse la lac şi se 
apucă să scoată la apă, dar nu se 
cunoştea nici un spor! După puţin timp 
iat-o pe nevastă-sa că îi aduce prânzul şi- 
1 pofti să mănânce. El însă o respinse: 

- Azi chiar n-am nevoie de mâncare: 


deseară, de 
bună seamă, am să fiu fript pentru cina 
stăpânului. 


Dar ea stărui: 

- Hai, mănâncă, şi ce-o fi, o fi! 

El veni la masă şi se aşeză să 
prânzească; iar după ce isprăvi, se culcă 
din nou şi adormi. Cum îl cuprinse un 
somn adânc, ea şuieră iarăşi din fluieriţa 
aceea şi numaidecât veniră spiriduşii încă 
mai mulţi decât în rândul trecut. Cât ai 
clipi, apa fu scoasă, peştele prins şi sărat, 
groapa astupată şi grâul semănat, secerat 
şi legat în snopi. Când se trezi omul şi 
văzu cum stăteau lucrurile, nici nu mai 
ştia cu ce să înceapă. Ea însă îl povăţui să 
facă tot timpul pe supăratul şi să-şi ceară 
numaidecât simbria. Şi-i mai dădu ceva 
lămuriri: 

- Noi suntem nouă fete la fel. Tu n-o să 


mă poţi 
cunoaşte, dar eu am să am pe obrazul 
stâng un fir de 


păr mare, ca să mă poţi recunoaşte după 
dânsul. 

Ea plecă, iar el, când sosi timpul, luă 
trei snopi şi şapte butoaie de peşte; apoi 
plecă acasă. Când veni acasă, ceru cina, 
iar stăpânul îi spuse: 

- Cina e gata, numai să fii şi tu gata cu 

treaba! 

Omul îi dădu peştele şi snopii, se aşeză 

şi ospăta, 
apoi îşi ceru simbria. Stăpânul scoase pe 
cele nouă fete ale sale; toate picau de 
frumoase, de n-ai fi putut cunoaşte care-i 
mai mândră decât cealaltă. El căută să 
vadă care avea un fir de păr pe faţă, dar 
fiecare avea câte unul. Atunci nevastă-sa 
îi făcu semn cu ochiul şi o el o alese pe 
dânsa. 

- Eu o vreau pe 

asta. 

O luă şi o duse cu 

sine. 

Când se întunerici, mama fetelor grăi 
către bărbatul său: 

- Ascultă, stăpâne, ei s-au înţeles de 
bună seamă! 
Mă duc după dânşii să-i aduc înapoi. 

Soţul îi răspunse: 

- Bine, du-te! 

Şi ea plecă. Dar când era aproape să-i 
ajungă, fata se uită îndărăt, o recunoscu 
pe maică-sa şi cuvântă: 

- Uite-o pe mama. Acuşi-acuşi are să 


ne prindă. 
Prefă-te în rug, iar eu în mură. Aşa ea n- 
are să ne 
cunoască. 


Făcură aidoma. Când bătrâna ajunse 
lângă dânşii, nu văzu nimic altceva afară 
de un rug şi o mură. De 

aceea se întoarse îndărăt. Bătrânul o 
întrebă: 
- De ce nu i-ai ajuns? 
- l-am ajuns, răspunse ea, i-am zărit, 
dar s-au făcut dintr-o dată nevăzuţi. N-am 
mai văzut altceva decât un rug şi o mură. 
Moşneagul adeveri: 
- Aceştia erau ei. Zboară şi adu-i 
înapoi. 
Ea plecă şi-i ajunse; dar fata se uită în 
urmă şi, când o văzu, spuse flăcăului: 
- Uite iar pe mama noastră. In curând 


are să ne 
prindă. Eu mă prefac într-o tulpiniţă de 
mei, iaf tu 


preschimbă-te într-un bob. 

Ei se prefăcură aşa cum propuse fata; 
iar când bătrâna văzu că fugarii nu-s, se 
întoarse acasă şi spuse bărbatului său că 
n-a văzut nimic, ci numai o tulpiniţă de 
mei cu un bob. Bătrânul izbucni: 

- Aceştia erau ei; zboară şi adă-i 

îndărăt! 

Bătrâna o luă iarăşi pe urmele lor şi 

cât pe-aci 
să-i ajungă; dar fata se uită în urmă, o 
văzu şi grăi: 

- lat-o iar în urma noastră. Prefă-te în 
porumbel, 
iar eu în porumbiţă. Aşa o să-i scăpăm. 

Amândoi se preschimbară în porumbel 
şi porumbiţă. 

Astfel scăpară. 

Bătrâna se întoarse acasă şi spuse 


moşului: 

- îi ajunsesem, dar când eram mai 
aproape de 
dânşii, n-am mai văzut nimic, afară de un 
porumbel 


şi de o porumbiţă, care au zburat. 

Moşneagul oftă: 

- Aceştia erau ei; păcat că nu i-ai 

prins! 

Dar era prea târziu. Şi aşa, pe urmă, 
tinerii au trăit bine împreună. lar bărbatul 
n-a mai îndrăznit niciodată să rostească: 
„Zâna e zână". 


POVESTE LETONĂ 


Oglinda fermecată 


TRĂIA ODATĂ pe lume un flăcău, care 
a moştenit de la părinţi o avere mare. Dar 
bogăţia nu i-a ajuns pentru multă vreme: 
curând a risipit totul; i-a mai rămas doar 
paloşul lui taică-său, la brâu, puţină sare 
pe masă şi un motan isteţ sub masă. Ce 
poţi să mai faci în această situaţie? Luă 
sabia, sarea şi motanul şi porni să-şi 
caute o nouă fericire. Merse el, merse, dar 
încotro nici el nu ştia, nici motanul nu-i 
spunea. Aşa au nimerit într-o pădure. 
Acolo, în pădure, se stârnise o larmă 
nemaipomenită. Se duseră să vadă ce-i cu 
larma asta, şi - fir-ar să fie! - ce le văd 
ochii? Un leu se lupta cu un drac! Ce să 
facă? Flăcăul vru s-o şteargă, dar leul îi 
strigă: 

- Stai! Tu ai paloş! Ajută-mi să-l înving 
pe dracul ăsta! Dacă mă ajuţi, n-o să fie 
pe degeaba, o să ai şi tu un folos. 

Flăcăul îl ascultă şi, împreună, biruiră 
repede dracul. Leul, în culmea fericirii, îi 
zise flăcăului: 

- lată ce-ţi spun: pentru că m-ai ajutat, 
o să te răsplătesc şi eu cu un bine. 
Dincolo de pădurea asta se află un oraş, 
în el trăieşte un rege şi acel rege se luptă 
cu uivdrac la fel ca ăsta, pe care-l 
dădurăm gata. Dar el, săracu', nu prea are 
noroc: oricâtă oaste ar aduna peste 
noapte, dracul îi vine de hac a doua zi. ŞI 
tare mă tem că, în curând, şi regele o să 
cadă în ghearele dracului. Trebuie să 
mergem şi împreună să-l izbăvim pe 
rege. Dacă am reuşit să-l învingem pe 
acesta, de acela nu trebuie să ne mai 
temem, iar tu vei deveni cunoscut în tor 'ă 
lumea. Am auzit că regele are o oglindă 
fermecată, cu patru şuruburi mici. Când 
învârti vreunul din ele, îndată apar nişte 
spiriduşi care o să-ţi împlinească toate 
dorinţele. De îndată ce biruim dracul, 
regele o să te întrebe ce răsplată vrei. Tu 
să-i răspunzi că doreşti oglinda cu patru 
şuruburi. Regele ţi-o va da, iar tu o să-ți 
vezi de drum. Ei, ce zici, nu ţi-e frică de 
drac? 

-~ AŞ, da' de unde! Să mergem, fie ce- 

o fi! 

Curând ajunseră la rege, care fu nespus 
de bucuros de-un asemenea ajutor. Numai 
că nu prea credea el că un singur om o să 
poată să facă ceea ce o mie n-au 

fost în stare. Dar flăcăul îi răspunse: 
- De puterea mea să nu te îndoieşti! 
Doar ştiu ce mă aşteaptă. 
- Bine, fiule, fie ca tine! De-1 vei birui 
pe drac, să-mi ceri orice, pentru tine n-o 
să-mi pară rău de nimic. 

Flăcăul şi leul se apucară de treabă. Nu 
le fu prea uşor, că doar nu era glumă să vii 
de hac unui asemenea drac. E drept că ei îl 
biruiră mai degrabă prin şiretenie decât 
prin forţă. îndată ce dracul îşi făcu 
apariţia, leul se strecură dinapoia lui, îl 
apucă de ceafă şi-l răsturnă pe spate, iar 
flăcăul sări şi începu să-l lovească cu 
paloşul. Se părea că va termina repede, 
mai ales că dracul era strâns ţinut de leu. 
Dar nu era aşa de simplu: dracul vărsa 
flăcări pe gură, cât pe-aci să-i pârlească. 
Totuşi îl biruiră. Flăcăul se duse la rege şi-i 
ceru drept răsplată oglinda fermecată cu 
patru şuruburi. Regele se posomori. N-ar 
fi vrut să-i dea tocmai oglinda, dar 
cuvântul dat e mai scump decât orice. 

Flăcăul porni mai departe în drumul 
său, cu oglinda în mână şi paloşul la brâu. 
Leul se ţinea de-o parte, iar motanul de 
cealaltă. Merg ei, merg şi, deodată, pe-un 
deal, între pâraie, zăresc un crâng. 

- Staţi! exclamă  flăcăul. Ce loc 
fermecător! Aici 
ne vom opri! 

După lungile lor rătăciri, toţi trei erau 
tare înfometați. Dar nu aveau nici o coajă 
de pâine. Ce-i de făcut? 

- Vai, ce uituc! zise leul. Are lingura în 
mână 
şi-ntreabă de lingură! De ce ai oglinda 
fermecată? 

Ca să te-ngrijeşti singur de merinde? 
învârte primul 
şurub! 

Flăcăul învârti şurubul: îndată apăru 
primul spiriduş, în chip de om, şi întrebă: 

- Ce porunceşti? 
- Mâncare pentru trei inşi! Da' să fie 
bună! Asta-i tot! 

Spiriduşul se făcu nevăzut şi, cât ai clipi 
din ochi, în faţa lor se iviră cele mai 
gustoase bucate. Mâncară pe săturate. 

A doua zi, flăcăul se plictisea, nu ştia 

ce să facă. 

- Ah, uitucule! zise iarăşi leul. Pentru 
ce ai 
oglinda fermecată? îngrijeşte-te să avem 
un adăpost. 
Unde o să locuim? învârte cel de al doilea 
şurub! 

Flăcăul învârti cel de-al doilea şurub, 
şi cel de al doilea spiriduş, tot în chip de 
om, îşi făcu apariţia. 

- Ce porunceşti? 

- Să înalţi un palat pentru noi trei. Şi 
să fie cât 
mai frumos! Astâ-i tot. 

Spiriduşul se făcu nevăzut. Cât ai clipi, 
în văzduh apăru plutind un palat de 
diamant care se aşeză pe deal, mtre cele 
două pâraie. Flăcăul intră îndată în palat 
să se odihnească. Leul rămase la poartă, 
de strajă, iar motanul sări pe cuptor, să 
păzească odaia. Totul era minunat. 

Dimineaţa, flăcăul iar îşi bătea capul: 
ce să mai facă? 

- Ce să faci? zise leul. Dar pentru ce ai 


oglinda 
fermecată?  îngrijeşte-te ca în jurul 
palatului să fie e) 


grădină frumoasă! 

Flăcăul învârti cel de al treilea şurub şi 
cel de al treilea spiriduş, în chip de om, îşi 
făcu apariţia: 

- Ce porunceşti? 

- Vreau ca în jurul palatului să fie o 

grădină! 

Spiriduşul se făcu nevăzut. 

Cât ai clipi din ochi, prin văzduh se 
iviră fel de fel de copaci. Fiecare copac se 
lăsa pe pământ, înfigându-şi rădăcinile. în 
urma copacilor, în grădină, apărură 
felurite păsări cântătoare şi-o mulţime de 
animale de pădure Dintr-o dată totul în jur 
deveni nespus de vesel: păsările cântau, 
animalele se 

hârjoneau, copacii înfloreau - nu te mai 
saturai ascultând şi privind. 

A doua zi, flăcăul se gândi din nou, ce- 
ar putea să mai facă? 

- Ce să mai faci? îi zise leul. Ştiu eu ce 


trebuie să 
mai faci. Trebuie să te însori. Ce viaţă e 
aceea fără 
nevastă! Pentru ce ai oglinda fermecată?! 
Porunceşte 

să-ţi aducă o nevastă. Acolo, unde râul se 
varsă în 
mare, trăieşte un rege care are o fată aşa 
de frumoasă 
că la soare te poţi uita, dar la dânsa ba. 
lată O nevastă 


care ţi s-ar potrivi. Porunceşte să ţi-o 
aducă! 

Flăcăul învârti cel de al patrulea şurub 
şi numaidecât apăru cel de al patrulea 
spiriduş, tot în chip de om: 

- Ce porunceşti? 

- Acolo, unde râul se varsă în mare, 
trăieşte un rege, care are o fată frumoasă 
cum nu s-a mai văzut pe lume. Ad-o aici, 
vreau să mă însor cu ea! 

Spiriduşul se făcu nevăzut. 

Flăcăul n-apucă să clipească o dată, 
că prinţesa era lângă el. Se însura cu ea. 

Dar bătrânului rege îi era tare dor de 
fiica lui. Echipă corăbiile şi le întinse pe 
toate mările, trimise curieri, pe uscat, s-o 
caute pe prinţesă. Dar nici 

corăbiile, nici curierii n-o găsiră. Ce să 
facă oare? 

Hotări să ceară sfatul unei vrăjitoare. 
Vrăjitoarea făcu fel de fel de vrăji şi îi 
spuse că prinţesa trăieşte cu bărbatul ei în 
palatul de diamant, pe vârful dealului. Apoi 


adăugă: 

- Dă-mi o corabie şi oameni, şi mă voi 
duce pe 
râu, în sus, să încerc s-o ademenesc pe 
fiică-ta să se 
întoarcă. 


Dar regele îi răspunse: 

- Ce-o să faci tu singură, babo? Mai 
bine să trimit 
soldaţii să distrugă palatul! 

Vrăjitoarea îl lămuri: 

- în palatul de diamant trăieşte un leu 
care păzeşte poarta. El singur îţi va birui 
întreaga oaste. Mai bine nu te încăpăţâna 
şi lasă-mă s-o iau prin viclenie, va fi mai 
sigur. 

- Bine! Fie ca tine, răspunse regele, şi-i 
dădu corabia şi oamenii. 

Vrăjitoarea porni pe râu în sus, până în 
apropierea palatului. Porunci corăbierilor să 
ancoreze, se îmbrăcă în haine de 
cerşetoare şi porni spre palatul de diamant 
pe jos. în timp ce vrăjitoarea mergea pe 
malul râului spre palat, prinţesa căzu 
deodată bolnavă. lar flăcăul, leul şi 
motanul nu erau în acea zi acasă, 
plecaseră la 

vânătoare. Astfel, vrăjitoarea se strecură 
cu uşurinţă în palat, la bolnavă. Bolnava 
gemea, plângea, iar vrăjitoarea o mângâie 
cu blândeţe şi o întrebă unde o doare. 
- Mă apasă ceva, răspunse prinţesa, 
nu mai am puteri! 
- Ei, asta nu-i. mare nenorocire! Câţi 
bolnavi n-am pus eu pe picioare! Uite, eu 
o să te mângâi şi o să te faci sănătoasă. 
într-adevăr: vrăjitoarea o mângâie şi 
prinţesa se  înzdrăveni. Apoi îi zise 
vrăjitoarei: 
- Cu siguranţă că chiar Dumnezeu te-a 
trimis. 
Rămâi să înnoptezi la mine, nu pleca 


acum, când se 
lasă noaptea. Se va întoarce şi bărbatul 
meu şi pentru 


fapta ta cea bună te va umple cu galbeni. 

Vrăjitoarea atâta aştepta, s-o lase în 
palat peste noapte. De aceea i-a trimis 
prinţesei boala şi apoi a vindecat-o, ca s-o 
lase să rămână la palat. lată că se 
întoarse şi bărbatul, iar nevastă-sa îl 
întâmpină zicându-i: 

- Vai, bărbăţele, cât timp ai fost 


plecat, era să 
mor. Norocul meu că pe lângă palat a 
trecut O 
cerşetoare, parcă mi-a luat boala cu 
mâna. să rămână 
la noi! 

- Bine, să rămână. Eu sunt 
întotdeauna bucuros 
de oameni buni. 

Aşa a rămas vrăjitoarea în palatul de 

diamant. 

A doua zi, bărbatul plecă iarăşi la 
vânătoare. Vrăjitoarea toată ziua colindă 
prin palat, minunân-du-se şi iscodind 
întruna. în sfârşit, întrebă, aşa, ca din 
întâmplare: 

- Dar cum a putut el să construiască 
asemenea palat? Eu am văzut fel de fel 
de palate, dar ăsta - să nu mă mişc de 
aici - nu e făcut de mână de om! Nu ţi-a 
povestit nimic? Tu doar eşti nevasta lui! 

- Nu, nu mi-a spus nimic! O să-1 întreb 
deseară, ce-i rău în asta? 

Seara, când bărbatul se întoarse, 
nevasta îl întâmpină zicându-i: 

- Vezi, bărbăţele, cum eşti? De când 
trăim noi împreună şi tu nu mi-ai spus 
măcar cine ţi-a construit palatul. Bătrâna 
cerşetoare zice că o fi căzut din cer. Oare 
se poate aşa ceva? 

- Am o oglindă fermecată, cu patru 
şuruburi, învârti şuruburile şi numaidecât 
apar nişte spiriduşi şi-ţi îndeplinesc orice 
doreşti. Ei mi-au adus palatul. 

- Tiii, ce minune! se miră nevasta şi 
nu-l mai întrebă nimic. 

Dar vrăjitoarea aflase tot ce-i trebuia. 
în ziua următoare bărbatul plecă din nou 
la vânătoare. îndată ce ieşi din palat, 
vrăjitoarea alergă la oglinda fermecată, 
învârti primul şurub, al doilea, al treilea - 
toţi spiriduşii îşi făcură apariţia: 

- Ce porunceşti? 

- Duceţi acest palat acolo unde râul se 
varsă în mare şi aşezaţi-l peste drum de 
palatul regelui. 

într-o clipă, palatul de diamant se înălţă 
în văzduh şi împreună cu prinţesa şi 
vrăjitoarea se mută peste drum de 
palatul regal. 

Bărbatul, care vâna prin pădure, înălţă 
capul şi văzu că palatul său pluteşte în 
văzduh. Se sperie şi se întrista, dar leul 
zise: 

- Acestea sunt  năzbâtiile bătrânei 


cerşetoare! De 
ce-i fi lăsat-o să rămână la palat? Ei, ce-a 
fost a fost. 
Trebuie să ne gândim ce vom face de 
acum încolo. 
Schimbă-ţi  veşmintele, să nu te 
recunoască nimeni şi 
ia-o pe râu în jos până ajungi la socru-tău: 
cu siguranţă, 
palatul tău se află acolo. Eu rămân aici, 
să păzesc 
grădina. Aştept până te vei întoarce cu 
palatul şi 
nevasta. 


Bărbatul prinţesei îşi schimbă 
înfăţişarea, să nu-l recunoască nimeni, 
luă motanul şi pomi pe râu 

în jos. Merse puţin pe mal şi, când se 
sfârşi pădurea, zări o corabie cu oameni. 
Oamenii îl întrebară: 

- N-ai văzut cumva o bătrână 
cerşetoare? A făgăduit că se întoarce şi, 
uite, n-o mai putem aştepta. 

- Dar cine sunteţi voi şi de ce întrebaţi 
de ea? 

- Suntem oamenii regelui care trăieşte 
pe ţărmul mării. 

- Minunat! Tocmai la acest rege aveam 
eu treabă. Sunt cel mai vestit bucătar din 
lume. Am auzit că în ţara voastră nimeni 
nu ştie să gătească gustos. Am hotărât să 
mă angajez bucătar la rege, iar voi o să 
mă duceţi la el. Cerşetoarea pe care o 
aşteptaţi a ajuns de mult acasă. 

- Aşa o fi, dar dacă eşti un bucătar atât 
de vestit, pregăteşte-ne prânzul, altfel nu 
te credem. 

-Bine. 

Bărbatul prinţesei le pregăti prânzul. El 
aflase că în ţara socrului său nu auziseră 
de sare, aşa că adăugă puţină sare în 
mâncare. Sarea o avea în buzunar încă de 
când plecase din casa părintească. 
Corăbierii gustară mâncarea şi le plăcu 
nespus de mult. Dar bărbatul prinţesei îi 
grăbi: 

- întoarceţi corabia spre casă, o să 
mâncaţi pe 
drum, nu pierdeţi timpul de pomană. Doar 
v-am spus 


102 


că sunt bucătar vestit! Acum mă credeţi? 

- Te credem, te credem! strigară ei, 
întorcând corabia şi pornind spre casă. 

Noul bucătar sosi la rege şi văzu 
palatul de diamant în faţa palatului regal, 
iar nevasta lui sta în pridvor şi plângea 
amarnic. Bărbatul se temu că nevastă-sa 
îl va recunoaşte şi-l va striga (dacă 
oamenii ar fi băgat asta de seamă, totul 
era pierdut). Se gândi ce să facă. Se 
aşeză pe malul râului şi porunci 
motanului să-i spună nevestei tot ce avea 
el de gând să facă şi s-o întrebe unde-i 
oglinda fermecată. Motanul alergă să 
îndeplinească porunca şi, curând, se 
întoarse cu vestea: vrăjitoarea ţine 
oglinda la ea acasă şi o păzeşte cu 
străşnicie. Regele e supărat pe el şi nici 
să nu se gândească a-i vorbi deschis, cu 
nevasta poate să se întâlnească în palatul 
de diamant, când toţi se vor culca. 

în timp ce bărbatul prinţesei stătea pe 
malul râului, corăbierii povestiră regelui 
despre vestitul bucătar pe care-l 
aduseseră cu ei. Regele îl chemă la palat 
şi-i porunci să gătească ceva. Bucătarul 
găti o mâncare cum ştia el - cu sare şi cu 
sos - şi-i dădu regelui să guste. Regele 
gustă: ei, da! aşa bucătar mai zic şi eu! E 
păcat să scapi asemenea ocazie. Dar 
regele 

nu se bucură multă vreme: chiar în a doua 
săptămână, oamenii observară că noul 
bucătar merge noapte de noapte în 
palatul de diamant, la prinţesă, iar 
motanul păzeşte la poartă. Când află 
despre asta, regele vru ca bucătarul să fie 
omorât pe loc. Dar curtenii interveniră: 

- Oare îl laşi să scape cu o moarte 


uşoară? 

Porunceşte mai bine să fie aruncat, 
împreună cu 
motanul, în groapa  şoarecilor şi 
şobolanilor, să se 


chinuie îndelung. 

Regele făcu întocmai. în ţara aceea 
nimeni nu auzise de pisici şi, pentru 
şoareci şi şobolani se făceau gropi 
speciale. Acolo aruncau tot felul de 
resturi, ca şoarecii şi şobolanii să nu iasă 
din găurile lor şi să facă rău oamenilor. 

îndată ce bărbatul prinţesei şi motanul 
fură aruncaţi în groapă, o mulţime de 
şobolani şi şoareci se strânseră să-i sfâşie 
pe loc, dar motanul se linse pe mustăţi: 

- Ei, acum la treabă!. 

Şi se năpusti ca o vijelie asupra 
şoarecilor şi şobolanilor. Ucidea la ei cu 
miile. Când văzură asta, şoarecii şi 
şobolanii îşi ziseră că e de rău şi alergară 
la regele lor şobolănesc să se plângă că a 
intrat dracul 

în groapă şi îi ucide supuşii. Regele 
şobolanilor ieşi din palatul lui şi-l întrebă 
pe bărbatul prinţesei: 

- Ce fel de drac ai adus aici, multă 
vreme o să-mi mai omoare supuşii? 

- Asta-i cel mai al dracului drac, şi-i va 
ucide pe supuşii tăi, iar pe tine o să te 
strângă de gât. Aveţi o singură scăpare: 
şoarecii şi şobolanii tăi să aducă din casa 
vrăjitoarei oglinda fermecată. Atunci 
dracul n-o să se mai atingă de voi! 

Regele şobolanilor se bucură - asta-i 
posibil. în noaptea următoare, mulțime de 
şobolani şi şoareci se strecurară în casa 
vrăjitoarei şi se răfuiră cu ea: în timp ce 
dormea, şobolanii şi şoarecii o sfâşiară în 
bucăţi, aduseră oglinda fermecată şi o 
dădură bărbatului prinţesei. Acesta se 
bucură nespus, învârti şuruburile şi 
porunci  spiriduşilor să-l scoată din 
groapă şi să-l ducă în palatul de diamant 
la nevastă. Apoi mai învârti o dată 
şuruburile şi le porunci să ducă palatul de 
diamant pe locul vechi, unde leul păzea 
grădina. într-o clipă totul era făcut. De 
atunci, bărbatul cu nevasta lui, prinţesa, 
cu leul şi motanul au trăit fericiţi. 


POVESTE LETONĂ 


Cei doi fraţi şi pasărea de aur 


TRĂIAU ODATĂ pe lume doi fraţi: unul 
bogat şi lacom, altul sărac şi cinstit. Cel 
bogat se credea mai deştept ca fratele 
său şi nu-l scotea din nătărăâu. Săracul 
avea doi fii, bogatul n-avea nici unul. într- 
o zi, săracul se duse la vânătoare şi dădu 
peste o pasăre de aur. îi fu milă s-o ucidă 
şi-o lăsă să zboare. Dar puţin mai încolo, 
într-un brad, zări cuibul păsării şi hotărî s- 
o prindă de vie. Dădu fuga acasă după o 
plasă. Se întoarse şi se urcă uşurel în 
brad, aruncă plasa peste cuib şi aşa 
prinse pasărea. Săracul nu mai putea de 
bucurie şi o arăta la toată lumea. 

Bogatul veni şi el în fuga mare să 
privească şi el minunăţia. Când văzu 
pasărea de aur, ochii i se aprinseră. 
Pasămite, băgase de seamă că sub aripa 
dreaptă a păsării stătea scris: „Cel care 
mă va mânca va găsi în fiecare noapte 
sub căpătâi galbeni de aur". 

lar sub aripa stângă scria: „Cel care mă va 
mânca, va deveni rege!" Nu suflă o vorbă 
despre cele văzute, iar de atunci nu se 
mai dezlipi de frate-său, se ţinea scai de 
el să-i vândă pasărea. 
- Unde-o să ţii tu, săracule, asemenea 
minune? zise bogatul lui frate-său. Nu fi 
nătărău, vinde-mi mie pasărea! Eu sunt 
bogat, o să-ţi plătesc, că am de unde. 
Altfel o să te râdă lumea: n-ai ce mânca şi 
nu vrei să vinzi pasărea. 
- Las-o să râdă, frate. Ce, o să mă iau 
după ce spun toţi? Eu am prins-o, eu îi 
sunt stăpânul! 
- Eşti un nătărău, un mare nătărău. 
Uite ce, dă-mi pasărea şi ia-ţi tu banii! 
- Nu vând eu pasărea, iar ţie n-o să-ți 
ajungă banii s-o cumperi. 
- N-o să-mi ajungă? Şi cât face, mă 
rog, pasărea ta? 
- Un pud de aur! 
- Bine! Uite aurul şi dă-mi pasărea! 
Săracul se pierdu cu firea. De când era, 
nu văzuse atâţia bani, nici măcar în 
vis.,,N-are decât s-o ia!" îşi zise el şi-i 
dădu pasărea. Din ziua aceea săracul a 
scăpat de griji. Şi-a făcut o casă nouă, a 
cumpărat vite şi într-un an a ajuns la fel 
de bogat ca şi frate- 

său. Dacă la început ai un pud de aur, 
treburile-ţi merg strună. 

Dar fratele cel bogat n-o mai ducea 
aşa de bine. După un an nu mai avea nici 
aur, iar pasărea nu i-a adus noroc. Cam 
aşa stăteau lucrurile. 

După ce a cumpărat pasărea, bogatul a 
dus-o acasă şi despre taina ce-o aflase n-a 
spus nimănui, nici măcar nevestei. Când s- 
a făcut noapte, toţi s-au culcat, dar lui nu-i 
ardea de somn: se apucă să jumule singur 
pasărea ca să nu vadă nimeni ce are scris 
pe aripi şi de bucurie tremura tot. 
Dimineaţa, de cum se crăpă de ziuă, 
porunci nevestei să frigă pasărea, iar el 
se culcă puţin, căci nu dormise toată 
noaptea. între timp, veniră băieţii fratelui 
sărac, îi trimisese maică-sa să ceară ceva. 
„Trebuie să-mi tratez cu ceva nepoţii", îşi 
zise nevasta. Şi rupse aripile fripte ale 
păsării de aur, le dădu copiilor să le 
mănânce. 

Copiii înfulecară cu plăcere aripioarele 
şi plecară, îndată se trezi şi stăpânul şi se 
duse numaidecât la nevastă-sa: 

- Unde-i pasărea? 

- Aici, bărbăţele, e gata de mult! 

- Unde-i sunt aripile? 

- Au venit pe-aici nepoţii tăi şi le-am 
dat lor să 

le mănânce, că nu aveam altceva să le 
dau. 

- Dar nu eşti zdravănă! strigă bogatul 
Şi, de necaz, 
era gata să-şi omoare nevasta. 

lar ea, săraca, mai mult moartă decât 
vie. „Bărbatu-meu şi-a pierdut minţile în 
somn, Îşi zise ea. S-aştept până o să-şi 
vină în fire." Dar bogatul, deşi făcea 
spume la gură de furie, nu-şi pierduse nici 
mintea, nici viclenia. Dă fuga la frate-său 
şi-i spuse: 
= Azi am de gând să mă duc după 
lemne. Lasă copiii să meargă cu mine, să- 
mi ajute. 

- Să meargă, se învoi săracul. 

Când ajunseră în pădure, bogatul 
tăbări asupra copiilor, luându-i la bătaie. 
Copiii, dacă văzură cum stau lucrurile, o 
luară la sănătoasa, cât îi ţinură picioarele. 
Se ascunseră în desişul pădurii, iar bogatul 
îi căută până seara târziu, dar fără să-i 
mai afle. Noaptea, copiii vrură să se 
întoarcă acasă, dar se rătăciră. Zile întregi 
colindară prin pădure plângând. Spre 
norocul lor, într-o zi, veni să vâneze pe 
acolo un vânător iscusit. Când îi văzu pe 
cei doi flăcăiaşi înfometați plângând sub 
un copac, îi întrebă: 

- De ce plângeţi? 

Şi i-au povestit copiii ce li s-a 

întâmplat. 

- Vreţi să deveniți vânători iscusiţi? 

- Vrem, vrem! se bucurară băieţii. 
- Atunci haideţi cu mine! N-o să vă 
pară rău. Băieţii se ridicară de pe iarbă, şi 
în locul unde 
dormise unul dintre ei vânătorul văzu o 
grămăjoară de galbeni. Se miră nespus, 
iar băieţii îi povestiră că în fiecare 
dimineaţă unul dintre ei se trezeşte cu o 
grămăjoară de galbeni sub cap. 

- Asta-i bine, spuse vânătorul. Ascunde 
galbenii. 
O să vină vremea când o să-ţi prindă 
bine. 

Şi s-au dus băieţii cu vânătorul. Acesta 
a făcut din ei nişte vânători tot atât de 
dibaci ca şi el. într-o zi le porunci să-i 
arate de ce sunt în stare. Tocmai atunci 
pe deasupra treceau nişte gâşte sălbatice. 
Unul din fraţi duse puşca la ochi, trase şi 
nimeri capul unei gâşte. 

- Ţinteşti foarte bine! îi spuse bătrânul 

vânător. 

Nu trecu mult şi pe deasupra zbură un 

cârd de 
rațe sălbatice. Celălalt frate ochi şi nimeri 
ciocul unei rațe. 

- Şi tu ţinteşti foarte bine! De acum 


puteţi merge 
la vânătoare fără mine. Eu sunt bătrân, 
mi-e greu să 
mai hoinăresc prin păduri, aşa că voi o să 
aveţi grijă 
de mine! 

Fraţii se gătiră şi pentru întâiaşi dată 

porniră 

singuri la vânătoare. 

Merg ei ce merg şi deodată le sare în 
cale un iepure. Băieţii duseră puşca la 
ochi, dar iepurele îi rugă: 

- Nu mă omorâţi, că o să vă dau doi 

iepuraşi! 

Vânătorii se învoiră. Merg ei mai 

departe şi dau 
peste o vulpe. Duseră puşca la ochi, dar 
vulpea îi rugă: 

- Nu mă omorâţi, că o să vă dau doi 

pui de vulpe! 

Vânătorii se învoiră. Merg mai 

departe şi dau 
peste un lup. Duseră puşca la ochi, dar 
lupul îi rugă: 

- Nu mă omorâţi, că o să vă dau doi 

pui de lup! 

Vânătorii se învoiră. Merg şi mai 

departe şi dau 
peste un urs. Duseră puşca la ochi, dar 
ursul îi rugă: 

- Nu mă omorâţi, că o să vă dau doi 

ursuleţi. 

Luă fiecare câte un iepuraş, câte un 

pui de vulpe, 
câte un pui de lup şi câte un ursuleţ şi 
hotărâră: unul va merge să vâneze într-o 
parte, iar celălalt - în alta. Apoi îşi 
înfipseră cuţitele într-un pin şi se 
înţeleseră că cel ce se va întoarce 
primul să se uite la cuțitul fratelui. Dacă 
cuțitul străluceşte, înseamnă că îi merge 
bine, dacă s-a ruginit - i s-a întâmplat o 
nenorocire şi are nevoie de ajutor. 

Curând fratele care se trezea cu 
galbenii sub cap îşi încarcă tolbele cu 
atâta vânat, că abia îl mai putea 

duce. Când ajunse la pin se uită şi văzu 
cuțitul fratelui strălucind: „Foarte bine, se 
gândi el, lasă-l să mai vâneze! Mie mi- 
ajunge!" 

Când ajunse acasă cu sălbăticiunile 
sale, bătrânul vânător îl întâmpină cu fiica 
sa şi îi arătă un palat de aur. 

- în timp ce voi eraţi la vânătoare, din 


galbenii 

adunaţi noapte de noapte, am construit 
acest palat. ŞI 
am chibzuit aşa: care din voi se va 
întoarce primul se 
va însura cu fata mea. Fiindcă tu ai venit 
primul ia-o 


şi să trăiţi fericiţi în palatul vostru. 

Dar fratele celălalt, în timpul vânătorii, 
s-a rătăcit. Multă vreme a colindat prin 
pădure cu cele patru sălbăticiuni ale sale. 
în sfârşit, tot rătăcind, dădu peste un oraş. 
în acea zi tot oraşul era în doliu. Se miră 
tânărul vânător şi întrebă: 

- Ce nenorocire s-a abătut pe capul 
vostru? De ce atâta jale? 

- Pesemne că nu eşti de pe-aici, dacă 
nu ştii nimic de nenorocirea noastră! 

- De unde să ştiu? Abia acum am picat 
în oraşul vostru. 

- Atunci ascultă: în fiecare an suntem 
nevoiţi să dăm câte un om, ca să-l 
mănânce balaurul care trăieşte 

colo, la munte. Anul acesta a venit rândul 
fiicei regelui. E drept că regele a făgăduit 
s-o dea pe fiica sa voinicului care-o va 
scăpa de balaur, dar unde crezi că poţi 
găsi asemenea viteaz? 

Vânătorul n-a mai zis nimic.în ziua 
când fata regelui trebuia să meargă la 
balaur, îşi chemă animalele şi o porni spre 
muntele balaurului. Când ajunse, căută un 
loc unde să se ascundă. Dădu peste o 
peşteră. In ea locuia balaurul. Cum n- 
avea alt loc ca să se ascundă, flăcăul, fie 
ce-o fi, se strecură în peşteră. El înainte şi 
fiarele după el. Când se uită mai bine, 
văzu că peştera adăpostea nenumărate 
grămezi de aur. Merg ei mai departe, dar 
acolo, în fundul peşterii dădură peste 
două butoaie. Deasupra lor se afla paloşul 
balaurului. Vânătorul se apucă să 
cerceteze butoaiele şi - tiiii, ce noroc - 
băgă de seamă că pe unul scria: „Cine va 
bea din acest butoi o să-i sporească 
puterile de nouă ori". lar pe cel de al 
doilea iată ce stătea scris: „Cine va bea 
din acest butoi o să-i slăbească puterile 
de nouă ori". 

Flăcăul nu stătu mult pe gânduri şi bău 
din butoiul cu putere. Pe urmă dădu să bea 
şi celor patru animale. Băură până dădură 
de fundul butoiului. lar puterea le creştea 
văzând cu ochii. Vânătorul puse mâna pe 

paloşul balaurului, îl luă din cui şi parcă 
era un fulg, atât i se păru de uşor. 

Animalele începură să-şi zburlească 
blana, ochii le scăpărau scântei, încât şi 
lui i se făcu frică. 

Numai ce sfârşiseră de băut din 
butoiul cu putere că peştera începu 
numaidecât să se cutremure. Vânătorul 
simţi cine se apropie de peşteră, apucă 
paloşul, îşi chemă sălbăticiunile, ieşi afară 
şi se repezi asupra balaurului. Balaurul 
vărsa văpăi de foc pe gură şi pe nări, că 
blănile animalelor începură să miroasă a 
pârlit. Dar vânătorul, cum lovi cu paloşul 
cel greu, cum spintecă pielea balaurului! 
Balaurul se năpusti în peşteră spre 
butoiul cu putere, dar butoiul - 
blestemat să fie! era gol. Atunci ţâşni 
afară din peşteră şi aci îşi află sfârşitul: 
vânătorul se ascunsese la intrare şi cât ai 
clipi străpunse cu paloşul pe duşman, îl 
ţintui pe balaur de stâncă - vârful 
paloşului se înfipse în stâncă, iar mânerul 
se afla în mâna flăcăului. Balaurul se 
zbătea şi se zvârcolea, dar cu cât se 
frământa mai tare, cu atât mai mult 
paloşul îi spinteca trupul. Dar nici cele 
patru ajutoare nu dormeau. Ursul se 
aruncă în spinarea balaurului; lupul îl 
apucase dintr-o parte, vulpea îl trăgea de 
coadă, iar iepurele îi îmbărbăta pe toţi. Şi 
aşa sfârşiră treaba cu dihania. 

Numai ce balaurul îşi dăduse duhul, 
fata regelui ajunse şi ea la peşteră. Venea 
sărmana singură şi plângea: servitorul 
care o adusese, de frică o zbughise în 
tufişuri şi nici o forţă nu l-ar mai fi scos de 
acolo. 

Vânătorul iese în întâmpinarea fetei şi- 
i spune uite-aşa, aşa, balaurul e mort, iar 
ea e salvată. Atunci prinţesa se aruncă de 
gâtul salvatorului ei. Apoi îi dete inelul 
său şi se jură să nu se despartă de el 
niciodată. Vânătorul îşi puse inelul pe 
deget şi făgădui că a doua zi va veni la 
curtea regelui. Prinţesa îl chemă să 
meargă cu ea, dar vânătorul îi răspunse: 

- Nu vezi, că sunt plin de sânge tot! 
Cum pot să apar aşa în faţa regelui? Aş 
vrea să mă odihnesc. După o astfel de 
luptă mă dor toate oasele. 

-Bine. 

Vânătorul se culcă apoi pe muntele 
balaurului să doarmă puţin şi porunci 
ursului să stea de pază. Dar şi ursul era 
istovit, ar fi vrut să aţipească un pic; să 
păzească lupul! Dar şi lupul voia să 
doarmă; să păzească vulpea! Şi vulpea ar 
fi tras un pui de somn, aşa că să 
păzească iepurele! Se ţinu iepurele cât se 
tinu, dar îl răzbi somnul şi adormi. 

Servitorul, care o adusese pe prinţesă, 
când văzu că toţi dorm, sări iute dintre 
tufişuri, îl omori pe 

vânător şi o luă la goană după fata 
regelui. O ajunse lângă poarta oraşului. 

Prinţesa nu ştia ce să creadă, încotro 
se grăbeşte oare, servitorul? lar el, 
gâfâind, îi zise: 

- Să spui regelui că eu te-am scăpat 
de balaur. 
De nu, te omor! 

Prinţesa se sperie şi făgădui să spună 
tatălui său că servitorul i-a salvat viaţa. 
Cum zise, aşa şi făcu. Regele îi dădu 
crezare şi porunci să înceapă pregătirile de 
nuntă. 

Dar adevăratul salvator zăcea mort 
lângă peştera din munte. Venise seara. 
Primul se trezi ursul. Când se uită, îşi 
văzu stăpânul zăcând însângerat. 

- Lupule, lupule, ce s-a întâmplat aici 
cât timp 
eu am dormit? 

Lupul sări în sus, frecându-se la ochi. 

- Eu nu ştiu, zise, vulpea a făgăduit că 
stă de 
pază. 

O treziră pe vulpe, numai că nici ea nu 
ştia, iepurele o asigurase că păzeşte el. îl 
treziră şi pe iepure, dar nici el nu putu 
spune nimic. Atunci ursul îşi dădu seama: 
iepurele să alerge după rădăcina vieţii. 
Iepurele o zbughi ca vântul. Cât ai clipi 
se întoarse cu rădăcina vieţii. Ursul luă 
rădăcina şi începu să 

descânte cu ea deasupra mortului. Se 
căzni el multă vreme şi iată minune: 
stăpânul începu să se mişte. Atunci şi 
celelalte animale se apucară să-i ajute 
ursului. Şi după un timp, vânătorul se 
sculă întreg şi nevătămat. Ce bucurie pe 
toţi! Toată noaptea n-au mai dormit, 
vorbind întruna cum şi-au scăpat stăpânul 
de la moarte şi ce bine le pare acum. 

A treia zi, vânătorul apucă spre palatul 
regelui. Când ajunse în oraş, băgă de 
seamă că toate străzile erau împodobite, 
casele luminate şi poporul se veselea. 
Vânătorul nu-şi putea stăpâni mirarea: ce 
fel de sărbătoare o fi asta? începu să<- 
ntrebe oamenii. Şi ce află sărmanul? 
Prinţesa,  pasămite, se mărita cu 
salvatorul ei. 

- Asta-i bună! se minună vânătorul. De 
unde-a 
mai ieşit şi salvatorul ăsta? 

Şi hotărî să meargă la palat. Pe urmă 
se gândi că-i mai bine să trimită iepurele 
să afle dacă nu cumva îl aştepta pe el. 
lepurele se întoarse cu vestea că, 
adevărat, prinţesa se mărită, dar cu altul. 
Vânătorul se mânie pe prinţesă. Nu ştia 
ce să facă. 

Dar ursul îl sfătuieşte: 

- Până nu le afli toate, nu te supăra! 
Dă-mi inelul 
prinţesei, mă duc eu să aflu ce şi cum. 
Dacă te-a uitat, 


117 


mă întorc fără inel, dacă te ţine minte, 
mă întorc cu el. 

Se duse ursul la palat şi, în taină, 
întrebă pe prinţesă ce şi cum. Ea 
povesti ursului tot, cum s-a întâmplat, 
înapoie inelul şi îi dădu poruncă să spună 
vânătorului să vină degrabă la palat până 
n-o vor cununa cu servitorul. 

Vânătorul sosi la palat cu animale cu 
tot. Oaspeţii invitaţi la nuntă se luară de 
mirare: oare şi pe ăştia i-au invitat? între 
timp, fata povestise totul tatălui său. 
Regele se mânie foarte, porunci să-l 
prindă pe înşelător, să-1 lege de patru cai 
negri ca pana corbului ca să-l rupă în 
bucăţi, iar pe vânător să-l cunune 
degrabă cu fiică-sa. Şi se porni apoi un 
ospăț cum nu s-a mai pomenit. 

După nuntă, regele vesti tuturor 
hotărârea sa: el, fiind bătrân, lasă toată 
puterea ginerelui său. 

A trecut multă vreme şi, într-o zi, 
tânărului rege îi veni poftă să meargă la 
vânătoare. îşi chemă cele patru animale 
sălbatice şi porniră împreună la pădure, în 
mijlocul pădurii, regele dădu de o 
căprioară albă. Se pregăti să ţintească, 
dar, deodată, în pădure se făcu întuneric 
ca noaptea. Mult se mai miră regele, dar 
ce putea să facă? Porunci animalelor să 
aducă vreascuri 


118 


2 2) 0O 


şi să facă focul. Flăcările ţâşniră în sus şi 
regele băgă de seamă că sus, într-un 
copac, se mişca cineva. îşi înălţă capul şi 
văzu că pe o creangă a unui copac înalt 
stătea un om. 

- Cine eşti tu? întrebă regele. 

- Mi-e frig! Vai, cum am îngheţat! Ce 
bine-ar fi dacă m-ar încălzi cineva. 

- Dă-te jos şi încălzeşte-te la foc! 

- Mi-e teamă de animalele tale. la 
nuiaua asta şi loveşte-le cu ea; atunci nu 
se vor atinge de mine. 

Regele, care nu bănuia nimic rău, luă 
nuiaua şi lovi cu ea animalele, dar, fără să 
vrea, se lovi şi el de vârful nuielii: cât ai 
clipi, căzură toţi morţi. 

Tânăra regină, văzând că nu-i mai vine 
soţul, se  prăpădea de durere, dar 
degeaba! Putea să-l aştepte mult şi bine. 

Fratele regelui, ginerele bătrânului 
vânător, cel ce trăia în palatul de aur, se 
duse într-o zi să se uite la cuțite. Când se 
apropie de copac, văzu cuțitul fratelui 
acoperit de rugină. Ce să facă? îşi adună 
animalele sale şi poriră să-l caute. 
Căutară mult, toată pădurea o răscoliră. 
Deodată fratele regelui văzu o căprioară 
albă, dar nu putu s-o ucidă: cât ai clipi, în 
pădure se lăsă întunericul. N-avea ce face, 
trebuia să aţâţe focul. 

Apoi văzu că sus, printre crengile unui 
copac înalt stătea cineva şi ofta. 
- Mi-e frig, vai, cum am îngheţat! 
i Dă-te jos şi încălzeşte-te la foc! 
- Mi-e frică de animalele tale. Uite 
nuiaua asta, loveşte-le cu ea: apoi mă 
dau jos să mă încălzesc. 
- Nu, răspunse vânătorul, eu nu-mi bat 
animalele. Ele îmi sunt mai dragi decât 
tine acolo sus. 

Când văzu cel din copac că vânătorul 
nu-l ascultă de bună voie, începu să-l 


amenințe: 

- Loveşte-le, îţi spun cu binele, altfel va 
fi rău de 
tine. 

Auzind acestea, vânătorul porunci 

ursului: 


- la adu-1 încoace pe lăudărosul ăsta. 

Ursul se caţără în copac şi-l aruncă jos 
pe omul acela. 

Lupul, vulpea şi iepurele atâta 
aşteptau: vânătorul nici n-apucă să 
clipească o dată, că ei îl şi ronțăisera pe 
străin. 

Numaidecât  înviară şi regele, şi 
animalele sale care zăceau de partea 
cealaltă a  potecii. Cei doi fraţi se 
îmbrăţişară, îşi povestiră tot ce li se 
întâmplase, îşi mângâiară animalele şi se 
îndreptară spre palatul regelui. 

A doua zi, durară fraţii un drum lung şi 
drept prin pădure, de la palatul tânărului 
rege până la palatul de aur al vânătorului. 

Pe acest drum, în fiecare săptămână, 
fraţii mergeau în ospeţie unul la altul. 


POVESTE POPULARĂ DIN IUGOSLAVIA 


Vrăjitorul apelor 


ERA ODATĂ un băiat căruia îi plăcea 
tare mult să se scalde. Şi chiar atunci 
când erau inundaţii, când râul se umfla 
şi se revărsa, el nu stătea acasă, nu 
asculta nici pe tata nici pe mama şi fugea 
să se scalde. Astfel, într-p zi se dezbrăcă 
pe mal şi sări în apă. Furiosul şuvoi îl 
înşfacă şi-l duse departe. Băiatul se 
luptă din toate puterile cu torentul apei, 
dar, după o vreme, puterile îl părăsiră. 
Prinse a striga şi a chema în ajutor. Din 
întâmplare, îl auzi vrăjitorul apelor. Şi 
bine că l-a auzit, deoarece micul 
înotător înghiţise apă şi-şi pierduse 
cunoştinţa. Valurile îl duceau tot mai 
departe şi mai departe. La drept vorbind, 
vrăjitorul apelor nu putea suferi oameni 
vii în împărăţia lui din adâncul apelor. 
Insă iscusitul înotător îi plăcuse. li păru 
rău să-l înece, de aceea hotărî să-l 
salveze. Mai ales că se plictisise să stea 
veşnic de unul singur. Se 

bucură nespus de mult la vederea 
frumosului băiat, care putea să-i ţină 
acum de urât. 

îl luă în braţe şi-l duse în strălucitul 
său oraş din fundul apelor. Niciodată încă 
în împărăţia sa nu nimerise un om viu. îl 
aşeză în pat. Apoi tiptil se depărta şi se 
ascunse aşteptând ca micul său oaspete 
să se trezească. 

Băiatul, deschizând ochii, aruncă o 
privire în jur şi văzu că se află pe un pat 
de sticlă, în mijlocul unei odăi toată numai 
din sticlă. Lângă pat era o masă plină de 
jucării toate din cristal. Jucăriile sclipeau 
atât de ademenitor şi erau atât de 
frumoase, încât el se apropie şi vru să se 
joace cu ele. Dar în acea clipă îşi aduse 
aminte de casa părintească şi începu a 
plânge amar. 

Vrăjitorul alergă spre el şi-l 

întrebă: . - De ce plângi, 

micuţule? 
- Vreau acasă, răspunse băieţandrul 
printre lacrimi. 
- într-adevăr, e mai bine la tine acasă 
decât în palatul meu? se miră vrăjitorul 
apelor. 
- Mai bine! răspunse el şi se porni a 
plânge şi mai tare. 

Vrăjitorul înţelese că încercarea lui de 
a-l linişti este zadarnică, de aceea ieşi din 
odaie. Băiatul a plâns 

cât a plâns, apoi a adormit. Atunci 
stăpânul apelor se furişă spre el în vârful 
picioarelor, îl luă şi-l duse în altă 
încăpere. Trezindu-se, se uită în jur şi 
constată că se află pe un pat de argint în 
mijlocul  odăii cu pereţii, podeaua şi 
tavanul toate de argint; lângă pat, o masă 
cu jucării de asemenea de argint. Ce 
bogății! Ca vrăjit se uita la toate. Apoi luă 
jucăriile şi începu a se juca cu ele. Dar 
peste câteva clipe se plictisi. îşi aduse 
aminte cât de vesel se plimba acasă cu 
frăţiorul şi cu surioara sa şi izbucni în 
plâns. 

Vrăjitorul apelor veni din nou şi-l 
întrebă nedumerit: 
- De ce plângi, băiatul meu? 
- Vreau să mă duc la frăţiorul meu şi la 
surioara mea, răspunse el şi se puse din 
nou pe plâns. 

Vrăjitorul, nereuşind în nici un chip să- 
1 liniştească, părăsi odaia. Când băiatul 
adormi, vrăjitorul îl duse în a treia 
încăpere. Trezindu-se, copilul văzu că se 
află într-o odaie mare de aur, pe un pat 
numai din aur. Totul acolo era de aur: 
masa, scaunele şi jucăriile. Auzise el 
multe poveşti despre comorile fermecate. 
însă o asemenea strălucire nici în vis nu 
văzuse. încântat peste măsură, 
băieţandrul începu să se joace cu jucăriile 
din aur curat. Dar ele 

nu-l înveseliră mult timp. îşi aduse 
aminte de mama şi de tatăl său şi din nou 
prinse a plânge. Vrăjitorul apelor se 
întoarse şi-l întrebă: 

- De ce plângi, copilul meu? 

- Vreau la tata şi la mama, spuse 
acesta plângând din ce în ce mai tare. 

Vrăjitorul se miră. Nu ştia ce înseamnă 
tată, mamă, frate, soră! 

- într-adevăr, tatăl şi mama pentru tine 
sunt mai 
scumpi decât aurul curat? 

- Mai scumpi, suspină băieţandrul. 

Vrăjitorul apelor se îndreptă şi adună 

toate 
mărgăritarele care stăteau ascunse în 
adâncurile împărăției sale de sub apă. Le 
aduse şi le deşertă în faţa oaspetelui său. 
Când grămada de mărgăritare crescu 
până-n tavan, îl întrebă: 

- Este posibil ca tatăl şi mama să fie 
mai de preţ 
decât grăma*da asta de mărgăritare? 

Băiatul închise ochii de teamă ca nu 
cumva strălucirea comorii să-l orbească. 
Peste tot pâlpâiau fâşii de lumini. în odaie 
se părea că se aprinsese un mare foc. 

- Degeaba te osteneşti! răspunse cu 
îndrăzneală 
băiatul. Tot n-ai să afli preţul tatălui şi al 
mamei mele. 

Ei îmi sunt mai scumpi decât aurul şi 
toate mărgăritarele tale, mai scumpi 
decât orice pe lume! 

Stăpânul apelor înţelese că nu are 
cu ce să-l liniştească. Aşteptă până ce 
băiatul adormi, apoi încetişor, în somn, îl 
scoase din apă şi-l duse la mal. Aici îl 
aşteptau hainele lui sărace, pe care le 
lăsase atunci când sărise în apa 
învolburată. îi umplu buzunarele cu aur 
şi mărgăritare, apoi dispăru. 

Micul înotător se trezi şi se văzu pe 
malul apei. Se sculă şi se îmbrăcă. 
Deodată îşi aminti de vrăjitorul apelor şi 
de împărăţia sa de sub apă. La început 
crezuse că toate acestea le-a visat, dar 
când îşi puse mâinile în buzunare şi 
scoase de acolo aur şi mărgăritare, 
înţelese că nu era un vis, ci purul adevăr. 
Alergă cât putu mai repede acasă.Toţi îl 
credeau înecat. De aceea şi bucuria lor 
a fost fără sfârşit!... 

Din ziua aceea, familia 
neastâmpăratului înotător îşi luă rămas- 
bun de la sărăcie şi trăi în îndestulare. 

Băiatul se ducea ca şi mai înainte să 
se scalde în râu, însă acum nu mai înota 
în apa învolburată, ci numai acolo unde 
nu era prea adâncă, unde vrăjitorul 
apelor nu putea să ajungă. 

Stăpânul apelor se întoarse abătut în 
împărăţia sa de sub apă. El îşi 
închipuise că a strâns comorile 

cele mai scumpe din lume. Dar 
întâmplarea aceasta l-a făcut să 
constate că oamenii au comori mult mai 
de preţ decât aurul şi mărgăritarele. 
Oamenii au tată, mamă, fraţi, surori. El 
nu avea pe nimeni! 

îl cuprinse amărăciunea şi plânse trei 
zile în şir. Malurile se cutremurară, 
valurile se revărsară cu zgomot, ca şi 
când ar fi fost o inundație. Apoi purcese 
să cerceteze fiecare colţ al împărăției 
sale, dacă nu cumva, pe undeva, se afla 
vreo comoară ascunsă, cu mult mai 
prețioasă, pe care până acum încă n-o 
văzuseră ochii săi. 


POVESTE POPULARĂ DIN IUGOSLAVIA 


Trei leneşi 


A FOST ODATĂ, demult, o împărăție 
mare. Craiul ei a fost un om crud, mai 
ales cu cei leneşi. Auzise el, într-un rând, 
că undeva într-un colţ al împărăției sale 
trăiau trei oameni leneşi, care mureau de 
foame, deoarece nu se îndurau să 
muncească cu nici un chip. 

a Tocmai în împărăţia mea să existe 
asemenea oameni leneşi! strigă furios 
craiul către dregătorii săi! 

- Luminăţia ta, spuseră dregătorii, 
aceşti oameni sunt cei mai leneşi din lume 
şi n-avem ce să le facem! Ei mor de 
foame, nu numai pentru că nu vor să 
muncească, dar ce nu s-a pomenit pe 
lumea asta, nu vor nici să mănânce, de 
lene! 

- Cum aşa? într-adevăr trăiesc astfel 
de oameni în împărăţia mea?! se miră 
craiul peste măsură. 

- Da, Luminăţia ta, răspunseră 
dregătorii şi-şi 


128 


plecară capetele până la pământ, 
retrăgându-se din faţa craiului. 
Craiul rămase singur pe gânduri şi-şi 
făuri un plan. 
- îndată să fie aduşi la curte cei trei 
leneşi, porunci 
el. 


A doua zi, oamenii leneşi fură aduşi la 
curte. Li se dădu o casă mare, în care să 
locuiască, şi slujitori care să aibă grijă de 
ei, să le aducă demâncare. 

Cât era ziua de mare, cei trei leneşi 
stăteau tolăniţi pe divanuri şi nici nu se 
mişcau de lene. Când li se aducea 
mâncarea, ei nu întorceau nici capetele 
să vadă bucatele alese, ci numai mirosul 
fripturilor îi făcea să le curgă lacrimile de 
poftă, dar ei nu se îndurau să se scoale să 
mănânce. îşi blestemau soarta că omului 
i-a fost dat să mănânce - şi asta îşi ziceau 
numai în gând, nu în gura mare. 

Craiul venea adeseori să-i vadă şi, 
convingân-du-se că într-adevăr oamenii 
aceştia sunt nişte leneşi cum nu se află 
alţii în lume, porunci slujitorilor să-i 
hrănească întocmai ca pe nişte bolnavi 
neputincioşi, ca nu cumva să moară de 
foame. 

După câteva zile, craiul chemă din nou 
pe dregătorii săi şi le spuse: 

- Mâine dimineaţă, cei trei leneşi se 


vor scula 
singuri de pe divanuri, vor ieşi din casă şi 
vor începe 


să muncească şi să mănânce. 

Dregătorii rămaseră uimiţi, neştiind ce 
gânduri are craiul, şi se priviră cu 
neîncredere unii pe alţii. 

A doua zi, craiul dădu poruncă să se 
deschidă uşile casei unde zăceau întinşi 
pe divanuri cei trei leneşi şi să i se dea 
foc locuinţei. 

Când focul cuprinse întreaga casă şi 
flăcările ajunseră până la camera lor, unul 
din ei de-abia îngăimă: 

- Hm, arde... casa. Hai să fugim... 

- E prea obositor... spuse al doilea. 

- Doamne, cum de nu vi-i lene să 
vorbiţi, spuse al treilea leneş. 

Şi astfel, după acest schimb de vorbe 
care fu prea greu pentru ei, cei trei leneşi 
se mistuiră împreună cu casa. 


POVESTE POPULARĂ TURCĂ 


Povestea chelului 


DEMULT, tare demult, pe când sitele 
se făceau din paie, trăia odată un bătrân, 
care avea un fecior. Din nenorocire, 
flăcăul era chel. De aceea toţi îl 
porecliseră băiatul cel chel. Nimeni nu 
ştia numele cel adevărat, nici noi nu ştim 
şi nici nu ne e de folos. 

într-o zi, bătrânul căzu grav bolnav la 
pat, încât nu mai credea să scape cu zile. 
îi păru tare rău să lase pe feciorul său fără 
povaţă părintească. De aceea îl chemă 
lângă sine şi-i spuse cu glas stins: 

- Dragul meu băiat, sunt foarte bolnav. 
S-ar putea să nu mă mai înzdrăvenesc. 
Ascultă ce-ţi voi spune: să te fereşti în 
viaţă de oamenii spâni şi să nu te 
tocmeşti la ei. 

Şi bătrânul, zicându-i acestea, îşi dădu 

suflarea. 

Băiatul rămase orfan. Numai acum îşi 
dădu seama că trebuie să aibă grijă de 
sine. Dar cum? Stătu el în 

casă o zi, două, iar a treia zi, de cum miji 
soarele de după munte şi încălzi 
pământul, se sculă şi purcese în lume să- 
şi caute de lucru. 

Bătu multă cale prin lume, dar nimeni 
nu-l năimi! la muncă. „Un chel poate fi el 
bun la ceva?" spuneau oamenii. 

Şi băiatul merse mai departe, de-abia 
târându-şi picioarele după el. 

într-o dimineaţă minunată de vară, 
întâlni un bătrân fără un fir de păr în 
barbă. îl privi multă vreme şi în cele din 
urmă îşi dădu seama că este un om spân, 
de care taică-său îl sfătuise să se 
ferească. Dar spânul îl întrebă: 

- Ei, chelule, încotro? 

- Caut de lucru, spuse mâhnit băiatul. 
- ŞI, ai găsit? 

- Nimic. Şi foamea m-a răzbit. 

- La mine-i berechet de lucru. Pot să te 
tocmesc slugă. Vrei să vii? 

Bietul băieţandru nu ştia ce să mai 
răspundă. Stătu mult în cumpănă, dar 
foamea îi dădu ghes. Se năimi. Dar îşi 
zise în sinea lui: „N-am să mă las înşelat 
de spânul acesta". 

1 A năimi - a angaja, a tocmi pentru o muncă 
plătită. 

Omul spân îşi lovi genunchii cu 

palmele de mulţumire şi-i spuse: 

- să ştii, chelule, că eu am o vorbă. 

- Ce fel de vorbă? întrebă flăcăul. 

- Noi nu trebuie să ne supărăm 
niciodată unul pe celălalt. Acel care se va 
supăra va trebui să-i dea celuilalt un sac 
de aur. 

Băiatul rămase pe gânduri; de unde 
va lua el un sac de aur, dacă se va 
supăra, într-o zi, pe omul cel spân? Dar îşi 
spuse: „Eu n-am să mă supăr, însă îl voi 
face pe spân să-şi iasă din sărite. Şi am 
să câştig un sac de aur. Să mai spună 
atunci cineva că un om chel moare de 
foame". Şi băiatul căzu la învoială cu noul 
său stăpân. 

Se îndreptară apoi amândoi către casa 
spânului. A doua zi, dis-de dimineaţă, 
stăpânul îşi chemă noua sa slugă şi-i 
porunci: 

- Chelule, să scoţi gâştele la păscut. 

După ce gâştele păscură toată ziua, 
seara, flăcăul nostru le mână spre casă. 
încercă să le ducă în curte, dar ele nu 
voiau să intre cu nici un chip. Ce n-a făcut 
sărmanul băiat, a alergat mereu ici-colo, 
dar în zadar, în cele din urmă se mânie, 
puse mâna pe un cuţit, tăie toate gâştele 
şi le puse grămadă în curte. Singur, 

mancă ceva şi se duse la culcare. 

Tocmai atunci se întoarse acasă şi 
spânul. Se uită în curte şi nu-i venea a 
crede ochilor. Se înfurie, însă pe dată îşi 
înăbuşi supărarea şi-l întrebă pe băiat cu 
glas mieros şi liniştit: 

- Chelule, ce s-a întâmplat cu gâştele 

mele? 

Flăcăul răspunse: 

- Nimic deosebit. Numai că le-am tăiat, 
deoarece 
nu voiau să intre cu nici un preţ în curte. 
Te-ai supărat 
cumva pentru asta? 

Spânul scrâşni din dinţi, dar se 

stăpâni: 

- Nu, nu m-am supărat. 

A doua zi stăpânul îl chemă din nou şi-i 

porunci: 

- Dragă fiule, scoate oile şi du-le la 
imaş, iar 
seara să le aduci îndărăt. 

Chelul făcu întocmai. Pe înserate, aduse 
oile acasă şi începu să le mâne în ogradă. 
Dar ele nu se dădeau duse deloc. Păstorul 
se înfurie pe animalele îndărătnice, 
scoase cuțitul, le tăie şi le puse în mijlocul 
ogrăzii. 

Tot atunci ajunse acasă şi spânul. Văzu 
că şi astăzi n-a scăpat de necaz, se mânie 
şi mai tare. Se frământă toată noaptea, 
gândindu-se cum să scape de asemenea 
slugă. „Dacă am să-l alung - chibzui el - o 
să-mi 

spună că m-am supărat pe el". îşi puse în 
gând să-l înşele. încetişor, să nu-l audă 
nimeni, începu a destăinui neveste-si 
planul său: 

- Vezi ce năpastă a dat peste noi? Nu 


pot în ruptul 
capului să scap de el. Pune-mi ceva în 
traistă pentru 
drum. Am să mă duc în alt sat, iar 
chelului să-i spui 
că am plecat în pădure şi m-am rătăcit. Să 
vină să mă 
caute. Are să intre în desişul codrului, o 
să se 
rătăcească şi n-are să mai vină acasă. lar 
eu am să mă 
întorc îndărăt şi astfel o să scăpăm de 
nevoie şi nici 


aur n-o să-i dăm. 

Ziua întreagă nevasta spânului făcu 
pregătiri de drum: îi coapse turte, îi făcu 
plăcinte, le puse în traistă şi numai după 
aceea se duse să se odihnească puţin. 

Băiatul în ziua aceea nu avea nimic de 
lucru. El înţelese îndată despre ce este 
vorba. De aceea, noaptea târziu, când toţi 
dormeau, scoase din sac merindele şi se 
băgă el înăuntru. Şi începu să aştepte. 

De cum mijiră zorile, spânul luă sacul 
în spinare, îl scoase din casă, îl puse în 
căruţă şi purcese, în linişte, la drum. 

Când soarele era sus pe cer, el se opri 
din mers şi spuse către sine: 

- Bine am mai ticluit-o. S-a mântuit. 

Chelul nu 

mă mai poate găsi. N-are decât să mă 
caute! Dar chelul scoase capul din 

sac şi spuse: 

- Sunt aici, stăpâne! Ce porunceşti să 

fac? 

Văzând lângă el capul chel al slugii, 

spânul era 
cât pe ce să cadă din căruţă, de spaimă. 
De furie i se opri răsuflarea în gât. Şi 
pomi înainte, ca şi cum nu s-ar fi 
întâmplat nimic. Dar continuă să-şi 
frământe capul ce ar mai putea să 
născocească. In sfârşit, ajunseră la o 
răscruce de drumuri. Spânul îi spuse 
băiatului: 

- Chelule, tu mergi pe drumul ăsta, iar 
eu pe 
ăstălalt, şi-i arătă cu mâna drumurile care 
se 
despărţeau. O să vedem cine dintre noi va 
ajunge mai 
repede în sat. 

Băieţandrul se învoi şi se despărţiră. 

Spânul făcu cale întoarsă în sat, iar 
chelul pomi pe drumul opus. în sat, intră 
într-o cafenea şi prinse a se văita: 

- Pace vouă, oameni buni! Ajutaţi-mă! 


Chelul e) 
să-mi mănânce zilele, dacă nu-l voi 
înşela. Săpaţi-mi 
îndată o groapă, ca şi când m-ati 
înmormânta, numai 


să-mi lăsaţi o răsuflătoare. Când o să vină 
chelul, 

să-i spuneţi că stăpânul său a murit şi să 
plece unde 
l-or duce ochii. 

Oamenii care se găseau atunci în 
cafenea făcură întocmai precum îi rugase 
consăteanul lor. A doua zi sosi în sat şi 
chelul. Când oamenii îi spuseră că 
stăpânul său murise, el plânse amar, apoi 
se întoarse către cei de faţă şi le spuse: 

- Dragii mei vecini! Port multă 
recunoştinţă 
stăpânului meu. O să mă duc la cimitir să- 
mi plec 
genunchii lângă proaspătul lui mormânt. 

Şi plecă. Privind îndelung pământul 
jilav, zări o mică răsuflătoare şi pricepu 
îndată că stăpânul său a recurs la un nou 
şiretlic. Fără să mai stea pe gânduri, 
merse în sat, luă un clopot şi se întoarse 
cu el la mormânt. Aici, îşi legă clopotul de 
gât şi începu a scormoni pământul, 
răgând din când în când ca buhaiul. 

Spânul crezu că într-adevăr un buhai 
se apucase să-i năruie „mormântul", se 
sperie şi începu să strige: 

- Huo, buhaiule, cară-te de aici! 

In vremea asta chelul dădu pământul 
la o parte şi scoase de acolo pe stăpânul 
său mort de spaimă. 

- Te-ai supărat cumva pe mine, 
stăpâne? îl întrebă liniştit chelul, ca şi cum 
nu s-ar fi întâmplat nimic. 

- Cum să nu mă supăr, netrebnicule! 
spuse spânul înfuriat peste măsură. 

Chelul tocmai asta aştepta. Se bucură 
mult, apoi îi spuse: 

- Ei, să terminăm cu gluma! Să 
mergem acasă şi să-mi dai sacul cu aur. 

Spânul n-a avut încotro, a trebuit să 
se ţină de cuvânt. El însuşi a căzut în 
groapa pe care o săpase altuia. 


POVESTE POPULARĂ GREACĂ 


Poznaşul, peştişorul auriu şi 
broasca ţestoasă 


A FOST CÂNDVA, demult de tot, o 
femeie foarte săracă, de nici tăciuni în foc 
n-avea. Avea însă un fiu tare poznaş care 
o mai făcea să uite de necazuri. Şi într-o 
bună zi, pe când se plimba el pe malul 
unei ape, văzu în lumina soarelui un 
peştişor frumos, auriu, cum se zbătea pe 
uscat. 

- Om bun, ai milă şi aruncă-mă din 
nou în apă! se rugă el. 

- Te-arunc eu, dar ce-mi dai în schimb? îi 
răspunse tânărul. 

- îţi voi dezvălui o taină. Ceva mai 
departe, vei întâlni o broască ţestoasă cu 
care se joacă nişte copii răi. Dacă o scapi 
din mâinile lor, îţi va împlini câte dorinţe 
vei avea tu. 

- Dacă este adevărat ce spui, îţi fac 
acest bine, şi 

tânărul apucă uşor peştişorul şi-i dădu 
drumul în apă. 

Deşi plecă el cam îndoit de spusele 
peştişorului, iată că la o aruncătură de băț 
de-acolo vede nişte copii cum se jucau cu 
o broască ţestoasă, de parcă era o minge 
în mâna lor. 

Nici nu mai stătu pe gânduri şi se 
grăbi s-o salveze. în ciuda ţipetelor şi a 
nedumeririi copiilor, care se jucaseră 
nestingheriţi şi altă dată cu broasca 
aceea, tânărul se făcu nevăzut pe o 
potecă, cu broască cu tot. Ajuns într-un 
loc liniştit, se grăbi să-i tămăduiască 
micile zgârieturi şi cu mintea la cele 
spuse de peştişor încercă să-i vorbească, 
să vadă dacă într-adevăr era broasca 
fermecată, făcătoare de minuni. 

- Broscuţă dragă, e adevărat că tu ai 
putea să-mi împlineşti orice dorinţă? 

- Dar ce-ai vrea? glăsui broasca. 
Fiindcă m-ai salvat, am să-ţi împlinesc 
întotdeauna orice dorinţă. 

- Cu ce să încep? Fata împăratului va 
trece în curând pe aici să se plimbe. Este 
o înfumurată. Fă să-i apară în vârful 
nasului un neg mare cât un cartof, să 
sufere... cât oi vrea eu de mult. 

- Bine, şuieră broasca. 

Tânărul şi broasca se pitiră într-un 

tufiş. Când să 

treacă prin faţa lor frumoasa, dar 
înfumurata fată de împărat, deodată 
curtenii care o însoțeau începură să 
pufnească în râs de negul cel mare de pe 
vârful nasului, care-i apăruse fetei chiar în 
clipa când trecea pe acolo. 

încântat de reuşita poznei, tânărul îi 
ceru broaştei să-i pocească şi pe curteni, 
făcând să apară câte o pereche de coarne 
fiecărui curtean. Şi într-adevăr, când 
râdeau ei mai cu poftă, iată-i şi pe ei 
încornoraţi şi ajunşi de râsul lumii. 

Din ce în ce mai minunat de puterea 
magică a broaştei, tânărul, după ce o 
rugase ca mama lui să nu mai ştie ce este 
sărăcia, îi cerea mereu lucruri tot mai 
trăsnite şi mai nebănuite; dar în cele din 
urmă, mângâindu-i cu duioşie carapacea 
aceea tare şi respingătoare, îi şopti: 

- Aş vrea ca tu să te prefaci într-o fată 
frumoasă şi să devii soţia mea. 

Şi într-o clipă, în faţa tânărului poznaş 
apăru o fată de toată mândreţea, 
frumoasă, bună şi ascultătoare, care şi-a 
petrecut toată viaţa alături de œl, 
continuând să-i împlinească orice dorinţă, 
dar după puterile unei soţii iubitoare şi 
cuminţi şi nu ale unei broaşte fermecate. 


CUPRINS 


Făt-Frumos Ursu 
(poveste . populară 
românească) 


Şi comoara e bună la 
ceva (poveşte popuiară 
românească) 


Balaurul şi feciorul de 
impărat (basm croat) 


Fântâna de Aur (basm 
croat) 


Oglinda fermecată 
(poveste letonă) 


Cei doi fraţi şi pasărea 
de aut (poveste letonă) 


Vrăjitorul apelor 
(poveste populară din 
lugoslavia 

Trei leneşi  (povesţe 
popul ară din 
goslavia) 

Povestea 

chelului )poveste 
populară turcă) 
Poznaşul, .  peştişorul 
auriu _ şi broasca 

țestoasă (poveste 


populară greacă) 


Contravaloarea timbrului literar, 
reprezentând 2% din preţul de 
vânzare cu amănuntul, se va vira 
la Uniunea Scriitorilor din România, 
cont virament: 45106262, banca: 
B.C.R.-S.M.B. 


Redactor: Măria Morogan 
Tehnoredactor: Aura Iordache 
Culegere şi paginare 
computerizată 
Şerban Păduroiu 1800 + 
Editura ANTET 35"H 


TIPĂRIT LA PUBLIROM 1836 It 


